АҚШ яқин орада ҳарбий маслаҳатчиларини Ливияга юборади\n08:52 / 20.05.2016\nАҚШ ва Ливия исталган вақтда ИШИД террорчилик гуруҳига қарши курашиш борасида шартномага келиши мумкин. Бунга кўра, АҚШ Ливияга маҳаллий ҳарбийларни ўқитиш учун ўз ҳарбийларини жўнатади. Бу ҳақда 19 май куни АҚШ қуролли кучларининг қўмондонлар штаби қўмитаси раҳбари генерал Жозеф Данфорд маълум қилди, дея ёзмоқда The Washington Post газетаси.\nУнинг сўзларига кўра, “айни дамда келишув жараёнлари бўлиб ўтмоқда”. "Биз у ерга шартнома тузилмагунга қадар ўз ҳарбийларимизни жўната олмаймиз. Ва, тўғрисини атганда, бу истлган вақтда юз бериши мумкин", - деди Данфорд ўзидан интервью олган журналистга.\nунинг сўзларига кўра, ушбу дастурда иштирок этишга НАТОнинг айрим аъзолари ҳам қизиқиш билдирган.


Ҳукумат ўз одамларини Марат Зоҳидовга тиқиштиряпти\nЎзбекистонлик инсон ҳуқуқлари ҳимоячиларидан бир гуруҳи дунёдаги сафдошларига қилган мурожаатида мамлакат ҳукуматининг ҳуқуқ ҳимоячилари ва мухолифат аъзоларига қарши қўллаётган чораларидан норозилик билдирди.\nУнда сўнгги вақтларда бир неча ҳуқуқ ҳимоячилари тўқима айблар билан ҳибсга олингани айтилади ва фарғоналик Мўътабар Тожибоева, самарқандлик Норбой Холжигитов, хоразмлик Исоқ Абдуллаев тақдири мисол қилиб келтирилади.\nҲуқуқ ҳимоячиси Баҳодир Намозовнинг “Озодлик” мухбирига билдиришича, “Серқуёш Ўзбекистоним” коалицияси раҳбари Санжар Умаров ҳам тўқима айб билан ҳибсга олинган бўлиб, бу ҳукумат томонидан мухолифатга қарши эълон қилинмаган урушнинг бир кўринишидир.\n“Ҳозир кўзга кўринган мухолифатчилар, ҳуқуқ ҳимоячиларини қандайдир айблар билан қамаш авжига чиқди”, - дейди Б.Намозов.\nШахс ҳуқуқларини ҳимоя қилиш қўмитаси раиси Марат Зоҳидов мазкур ташкилотнинг Наманган вилояти бўлими раҳбари Зоҳид Зокировга ҳуқуқ-тартибот органлари тинчлик бермаётганини билдирди. Унинг айтишича, З.Зокиров гўёки Олий Мажлис, Вазирлар Маҳкамаси ва Ўзбекистон раҳбариятига шаънига номақбул сўзлар айтганликда айбланиб, яқинда 7 кун қамалиб чиққан. Уни яна суд қилишга ҳаракатлар бўляпти.\nМ.Зоҳидовнинг таъкидлашича, июнь ойида қўмитанинг Наманган бўлими тугатилган эди. Аммо маҳаллий ҳокимият ўзи истаган кишиларни ўзбошимчалик билан бу ташкилотга раҳбарликка қўймоқда.\nМ.Зоҳидов қўмитанинг Самарқанд вилояти бўлимида ҳам аҳвол шундайлигини маълум қилди. Жумладан, бўлим раислигини ҳукуматга қарашли кишилар эгаллаб олиб, Шахс ҳуқуқларини ҳимоя қилиш қўмитаси номидан иш юритяпти.\n“Биз уларнинг бу ўткинчи фаолияти ҳақида жамоатчиликка мунтазам ахборот бериб борамиз”, - деди М.Зоҳидов.


Мирзиёев Эрон Ташқи ишлар вазирини қабул қилди | Qalampir.uz\nМирзиёев Эрон Ташқи ишлар вазирини қабул қилди\nЖамият\t05 Апрель 20:11 1878\nЎзбекистон Республикаси Президенти Шавкат Мирзиёев 5 апрель куни мамлакатда амиалий ташриф билан бўлиб турган Эрон Ислом Республикаси Ташқи ишлар вазири Муҳаммад Жавад Зарифни қабул қилди. Бу ҳақда Президент Матбуот хизмати хабар бермоқда.\nМаълум қилинишича, учрашувда Ўзбекистон билан Эрон ўртасидаги сиёсий, савдо-иқтисодий, инвестициявий, транспорт-логистика ва бошқа соҳалардаги ҳамкорликнинг бугунги аҳволи ва уларни ривожлантириш истиқболлари муҳокама қилинган.\nШавкат Мирзиёев коронавирус пандемияси келтириб чиқарган мураккаб шароитларга қарамай Ўзбекистон-Эрон муносабатлари изчил ривожланиб бораётганини мамнуният билан қайд этган.\nВазир Муҳаммад Жавад Зариф, ўз навбатида, самимий қабул учун Президентга миннатдорлик билдириб, Эрон Президенти Ҳасан Руҳонийнинг саломи ва энг эзгу тилакларини етказган.\nШунингдек, учрашувда иқтисодий ҳамкорлик масалаларига, савдо алоқаларини ривожлантириш ва янги кооперация лойиҳаларини илгари суришга алоҳида эътибор қаратилган.\nТранспорт-коммуникация соҳасидаги ҳамкорликни кенгайтириш, хусусан, Эроннинг денгиз портларидан самарали фойдаланиш ҳамда Ўзбекистон-Туркманистон-Эрон-Ўмон транспорт йўлагини ривожлантириш муҳим экани таъкидланган.\nШунингдек, халқаро ва минтақавий сиёсатнинг томонларни қизиқтирган долзарб жиҳатлари, шу жумладан минтақавий хавфсизликни таъминлаш ва Афғонистонда тинчлик жараёнини илгари суриш масалалари муҳокама қилинган.\nХабарда қайд этилишича, Эрон ташқи сиёсий идораси раҳбари Ўзбекистоннинг Афғонистон бўйича тинчлик музокараларига кўмаклашиш, ушбу мамлакатни минтақавий савдо-иқтисодий ҳамкорликка жалб этиш борасидаги саъй-ҳаракатларини юқори баҳолаган.\n23 Июль 10:05 20170


Бош саҳифаЯнгиликларВазир Шерзод Шерматов коронавирусга чалинганини маълум қилди\nХалқ талими вазири Шерзод Шерматов ҳам коронавирус юқтириб олгани маълум бўлди. Бу ҳақида у Telegram'даги саҳифасида пост қолдирди.\n“Афсуски, санитария қоидаларига қанчалик риоя қилмай, барибир ушбу вирусни юқтириб олдим. Яхши ният қилиб, янги ўқув йилини анъанавий шаклда ўтказишга тайёргарлик кўриш бўйича анчагина мактабларда таъмирлаш ишлари кетаётгани учун, уларни имкон борича ўзим бориб кўраётгандим, балки ўша ерда юқтириб олдим, шекилли”, деб ёзади вазир.\nУнинг айтишича, дастлаб биринчи ҳафта шифокор маслаҳати билан уйда даволанишга ҳаракат қилган. Лекин бир ҳафтадан кейин, тана ҳарорати яна кўтарилиб кетгани ва шифокорлар маслаҳати билан Семашко санаториясида даволанганини ёзган.\nВазир касаллик даврида бошдан кечирганларини ёзаркан, бир қатор тавсияларни бериб ўтган:\nШ. Шерматов постда 2 йил аввал пневмонияни бошдан кечиргани ва бунинг ҳам салбий таъсири бўлганини билдирган.\n“Ўзи умуман давлат ишидаги тартибсиз режим, асаббузарликлар, кечгача ишда бўлиш ҳам организмни чарчатиб, бундай касалликларни оғирроқ ўтишига сабаб бўларкан. Шунинг учун, имкон борича ўзингизни асранглар, пневмонияни менга ўхшаб оёқда ўтказманглар”, дейди у.\nВазир айни пайтда уйда реабилитация даврини ўтаётгани ва тез орада ишга қайтишини маълум қилган.


Халқдан уялмайдиган раҳбарлар бор экан, душманнинг...\n05.05.2019 20:52 0 6904\n...Бир вилоятнинг травмотология шифохонасида биттагина лифт бор, холос. Ундан фақат оғир аҳволдаги беморларгина олиб чиқилади. Ҳатто оёғини синдириб олганлар ҳам бешинчи қаватга қадар зинадан чиқишга мажбур. Агар ҳушидан кетиб қолиш хавфи бўлса, лифтдан фойдаланиши мумкин, йўқса...\nСавол туғилади: шу ҳашаматлар учун ана ўша — лифт етишмагани учун бешинчи қаватга қадар қўлтиқтаёқда чиқишга мажбур бўлаётган халқ вакиллари тўлаган солиқлардан фойдаланилганми? Табиийки, фойдаланилган. Бу – адолатсизликнинг энг хунук кўриниши эмасми?\nЭслатма: Мабодо ўша вилоят қайси эканини била олмаётган бўлсангиз, ўз ҳудудингиз касалхонасига боринг. Лифт йўқми, демак, бу гап ўша вилоятга тегишли.\nМаданият 04/07, 09:33


«Толибон» эркаклар бажара оладиган ишларда ишловчи аёлларга уйда қолишни буюрди\n«Толибон» эркаклар бажара оладиган ишларда ишловчи...\n20.09.2021 11:20 0 1675\nКобул шаҳар бошқарув тизимида эркаклар бажариши мумкин бўлган лавозимларда ишлайдиган аёллар уйда қолиши ва ишга бормаслиги буюрилди. Бу ҳақда шаҳар мэри вазифасини бажарувчи Ҳамдуллоҳ Нўмони сўзларидан иқтибос келтирган ҳолда РИА Новости маълум қилмоқда.\nУнинг сўзларига кўра, шаҳар иқтисодиёт тизимида 2,9 минг киши ишлайди. Уларнинг 27 фоизи, жумладан, туман ҳокимлигида, қурилиш ва муҳандислик соҳаларида ишлайдиганлар аёллардир.\n«Биз иш жойида эркаклар ўрнини боса олмайдиган ёки иши эркакларники бўлмаган аёлларга ўз иш ўринларига қайтишга рухсат бердик. Улар ҳар куни ишга боришади. Масалан,шаҳардаги аёллар хожатхонасида ишлаш учун эркакларга рухсат берилмайди», — дейди шаҳар ҳокими.\nУнинг қўшимча қилишича, туманларда ва марказий идорада аёл ходимлар бор, улар эркаклар билан алмаштирилмайди: улар электр ва қурилиш соҳаларида ишлайди.\n«Аммо бошқалар (эркаклар) эгаллаши мумкин бўлган лавозимларга келсак, биз уларга (аёллар) вазият нормаллашгунча уйда қолишни тайинладик. Уларнинг маоши тўлаб борилади», — дейди Нўмони.\nХориж 25/10, 19:02\nХориж 25/10, 09:34\n«Толибон» ва номаълум гуруҳ ўртасидаги жангда 17 киши ҳалок бўлди\nХориж 23/10, 20:12


Диндорлик сарҳади ҳукумат қўлида\nТожикистонда қабул қилинган "Дин тўғрисида"ги янги қонунга мувофиқ, бу мамлакатга чет ўлкалардан диний адабиётлар олиб кириш таъқиқланди.\nТожикистон парламенти қабул қилинган “Дин ва диний ташкилотлар тўғрисида”ги янги қонунда ўрнатилган кўплаб чекловлар орасида¸ мусулмонларни бошқа динга даъват этишни таъқиқлаш ҳам бор.\nТожикистон Маданият вазири Мирзошоҳрух Асрорий янги қонун замон талабларига мос ва мукаммал эканини маълум қилди.\nУнга кўра, янги қонунда диний ташкилотлар тузилиши ва улар фаолиятини назорат қилиш ҳукумат идоралари ваколатига берилган. Шу билан бирга, ҳукумат идоралари мамлакат ҳудудига диний мазмундаги адабиётлар олиб кирилишини ҳам тартибга солади.\n- Қонун лойиҳаси дебоча ва 36 моддани ўз ичига олган 8 бобдан иборат. Эски қонун эса дебочасиз ва 31 модда, 6 бобдан иборат эди.\nДекларация мазмунидаги дебочада янги қонун қабул қилишнинг ҳуқуқий заминалари, асосий сабаблари ёритилган бўлиб, Тожикистоннинг дунёвий ва демократик давлат экани ҳамда ҳар бир фуқаро ҳуқуқлари, диний эркинликлари қонун асосида ҳимояланиши айтилади, деди Тожикистон Маданият вазири Асрорий.\nМаданият вазирига кўра, дебочада ҳанафий мазҳабига махсус эътибор қаратилган.\n-Аммо бундан ҳанафий мазҳаби Тожикистондаги расмий ва ҳукмрон мазҳаб, деган хулосага келмаслик керак.\nТожикистон аҳолисининг 90 фоиздан ортиғроғи мана шу мазҳабга мансуб экани назарга олинган ҳолда, шундай модда киритилган. холос, дейди мазкур вазирликнинг дин ишлари бўйича масъули Сайидбек Маҳмадуллоев.\nАйни пайтда¸ парламент вакили Жумабой Сангинов янги қонун бошқа динларга даъватни таъқиқлашини билдиради.\n- МДҲ давлатларининг барчасида, жумладан, Тожикистонда 90 -йиллардан сўнг ўзга динларга даъват ёки празеретеризм кузатиларди.\nШуни назарга олган ҳолда, қонун лойиҳасининг 4 моддаси 9 қисмида, фуқаролар ҳуқуқлари дахлсизлигини таъминлаш мақсадида, ўзга динга даъват ман қилинади. Бундай модда МДҲнинг бошқа давлатлари қонунчилигида ҳам кузатилади, дейди Сангинов.\nТожикистон мустақиллигининг 18 йили давомида 3 мингдан ортиқ фуқаро ўзга динларни қабул қилганини таъкидлайди¸ парламент вакили.\nЯнги қонунга кўра, бундан сўнг Тожикистонда балоғат ёшига етмаган болалар ва ўсмирларга диний таълим бериш лицензия асосида амалга оширилади.\n- Бундан сўнг фақат марказий масжидда ташкил этилган ўқув гуруҳларигагина диний таълим олиш имкони берилади. Аммо бу таълим лицензия асосида амалга оширилиш шарт.\nШунинг билан бирга, талабаларга Тожикистон Таълим вазирлиги белгилаган шароит яратиб берилиши зарур.\nЯъни талабалар гиламлар устида эмас, балки парталарда ўтириб дарс олишлари шарт, дейди Маданият вазирлигининг дин ишлари бўйича масъули Сайидбек Маҳмадуллоев.\nТожикистонлик айрим кузатувчилар дин тўғрисидаги янги қонун диндорлар ҳуқуқларини чегаралаб қўйганини айтадилар.\n- Ҳукумат томонидан таклиф этилиб, роса икки йил мобайнида турли мунозараларга сабаб бўлган бу янги қонун тожикистонлик мусулмонлар диний эркинликларини кўп жиҳатлари билан чеклаб қўяди, деган ишончда таҳлилчи Ҳикматулло Сайфуллозода.\nБундан бир йил аввал Тожикистон Ислом уйғониш партияси ҳам парламентга “Дин ва диний ташкилотлар тўғрисидаги қонун”нинг муқобил лойиҳасини таклиф этган эди.\nАммо парламент депутатлари Тожикистон президенти ижроия девони бу муқобил лойИҳа ҳақида салбий хулоса бергани ва шунинг учун ҳам уни тасдиқлай олмасликларини билдирган эдилар.


Навоий вилятида Эрон Ислом Республикаси фуқароси Сайб Муҳаррам қўл телефонини сотиб олиш жараёнида алданиб қолди, дея хабар қилди ЎзА.\nХабарда айтилишича Сайб Муҳаррам 1989 йил Эрон давлатида туғилган, Эрон Ислом Республикаси фуқароси, 2018 йил ноябрь ойидан буён Ўзбекистонда шартнома асосида ишлаб келаётган бўлган. У 2019 йил 20 март куни Навоий шаҳридаги савдо дўконларининг биридан 2 900 000 сўмга қўл телефони олганлиги, аммо қўл телефонининг ҳужжатларини ололмай овора бўлиб юрганлигини билдирган.\nЎзбекистон Истеъмолчилар ҳуқуқларини ҳимоя қилиш жамиятлари Федерацияси Навоий вилояти ҳудудий бирлашмаси, Навоий шаҳар жамияти мутахассислари, Сайб Муҳаррам иштирокида муаммони жойига бориб ўрганиб чиқдилар ва мурожаатда кўрсатиб ўтилган ҳолатлар бартараф этилган.\nНамангандаги газ қуйиш шохобчаларида 2019 йил 1 январдан нарҳ кўтарилди. Бунга қандай чора кўрилади?\nМИБ аукционида МИБга тегишли машина сотувга қўйилди\nШавкат Мирзиёев навоийлик ўқувчига янги уй совға қилди\nМарлин Норқулов 3 апрел 2019 10:47\nХориж фуқаролари ҳам мурожаат қилибдими, демакки истеъмолчилар ҳуқуқларини ҳимоя қилиш жамиятлари ҳудудда ўз мавқейига эга, аҳолининг ишончини қозона олган!\nМиллати, дини, эътиқодидан қатъий назар ҳамма истеъмолчи ҳисобланади. Мурожаат қилибдими, унинг мурожаати ўрганилиши ва ҳақиқатда ҳам ҳуқуқи бузилган бўлса, ҳимоя қилиниши лозим. Навоий шаҳар истеъмолчилар ҳуқуқларини ҳимоя қилиш жамияти ходимларига рахмат.\nКимки бир кўнгли бузуғнинг хотирин шод айлагай, Онча борким, Каъба вайрон бўлса, обод айлагай.\nНуриддин Жалилов 3 апрел 2019 11:47\n"Истеъмолчи доим ҳақ!" жамоат ташкилоти сифатида Истеъмолчилар ҳуқуқларини ҳимоя қилиш жамиятлари федерацияси томонидан олиб борилаётган ишлар ҳақиқатан ҳам ўрнак бўларли бўлаяпти. Энг асосийси мурожаатлар ҳеч қачон эътибордан четда қолдирилмайди.


Рамазонда ибодатларга бепарво бўлманг!\nОпубликовано: 15.06.2017 09:53 | Автор: Хадичаи Кубро аёл-қизлар ўрта махсус ислом билим юрти мударрисаси Н. Ғофурова | Печать | E-mail\nШариатда ибодатларнинг турлари жуда кўп бўлиб, улардан энг улуғлари: поклик ибодати — таҳорат, ғусл; баданий ибодат — намоз; руҳий ибодат — рўза; молиявий ибодат — закот; баданий-молий ибодат — умра, ҳаж ҳисобланади.\nМазкур ибодатлар силсиласини ойлар султони Рамазон кунларида бажарилса, ажру савоблар бир неча барорбарига кўпайтириб берилади. Салмон Форсий разияллоҳу анҳудан ривоят қилинишича: “Ким унда ихтиёрий равишда бир яхши иш қилса, худди бир фарзни адо этгандек бўлади. Ким унда бир фарзни адо этса, худди етмишта фарзни бажаргандек бўлади”, деб айтганлар.\nИбн Ражаб раҳматуллоҳи алайҳи: “Рўзанинг шундоқ ҳам бошқа амалларга нисбатан ажри бир неча баробар кўп бўлгач, Рамазоннинг рўзаси ҳам бошқа рўзаларга нисбатан бир неча барорбар устун бўлади. Бу унинг вақтининг шарофати ва у Аллоҳ фарз қилган рўза бўланлиги ҳамда У Зот бу рўзани Ислом барпо қилинган аркон – устунларнинг бири қилгани эътиборидандир”, - дедилар.\nРасулуллоҳ саллаллоҳу алайҳи ва саллам марҳамат қиладилар: “Рўза тутган кишининг уйқуси ибодат, сукут сақлашлиги Аллоҳга тасбеҳ, қилган амалининг савоби орттириб берилади, дуолари ижобат ва гуноҳи кечирилгандир”.\nДемак, Рамазони шариф мукаррам ой. Ундан унумли фойдаланиб қолиш керак. Чунки Термизий раҳматуллоҳи алайҳи ривоятларининг бирида\n“Расулуллоҳ саллаллоҳу алайҳи ва саллам Рамазонда бошқа ойлардагидан кўра кўпроқ (ибодатга) жидду жаҳд қилар эдилар”, деб айтганлар.\nҚалбларга жило берадиган Қуръони карим тиловати ҳам муборак Рамазон ойига хосланади. Сабаби Аллоҳ субҳанаҳу ва таъоло инсониятга ўзининг муқаддас Китобини Рамазони шарифда нозил қилган.\n“Рамазон ойи – унда одамларга ҳидоят ҳамда ҳидояту фурқондан иборат очиқ-ойдин ҳужжатлар бўлиб, Қуръон нозил қилинган” (185-оят).\nАбдуллоҳ ибн Амр разияллоҳу анҳудан ривоят қилинади: “Расулуллоҳ саллаллоҳу алайҳи ва саллам дедилар: “Рўза ва Қуръон бандага шафоатчилик қилади. Рўза: “Ё Раббим! Мен буни кундузлари емоқ ва шаҳватдан тўсганман, унинг ҳақидаги шафоатимни қабул қил”, дейди. Қуръон: “Ё Раббим! Мен уни кечалари уйқудан тўсганман, унинг ҳақидаги шафоатимни қабул қил”, дейди. Шунда икковининг ҳам шафоати қабул қилинади”.\nМаълумки, шариатда ваъда қилинган савоблар эркагу аёлга тенг баробардир. Шу боис, бу ойда аёллар ҳам кўплаб ажру мукофотларга эришиб қолишларида турмуш ўртоқлари, фарзандлари ҳамда оила аъзолари яқиндан кўмак берсалар нур устига аъло нурдир. Негаки, опа-сингилларимиз саҳарлик ва ифторлик дастурхонимиз учун куйиб-пишадилар, рўзадор ҳолатларида кундалик рўзғор ишлари билан банд бўладилар, фарзанд тарбияси билан шуғулланадилар, оила аъзолари хизматига шай турадилар. Албатта, бу ишлар орқали савобга эга бўладилар. Лекин, кундалик вазифалар билан аёлларимиз ифторликдан сўнг толиқадилар, натижада нафл ибодатлари ва Қуръон тиловатига вақт ажрата олмай қоладилар. Мислсиз ажрлар ваъда қилинган ойда кўпроқ ўз ибодатлари учун ҳам эътибор қаратишса ва бунда оила аъзолари яқиндан кўмак берса рамазон ойи бунданда шукуҳли ўтади.\nШу билан бир қаторда опа-сингилларимиз ҳам ўзлари рамазон ойида ибодатларига бепарво бўлишмасин, турли сериаллар ва бекорчи суҳбатлар билан ғанимат вақтларини бой бермасинлар. Аксинча, қазо ва нафл намозларини адо этиб, кўпроқ Аллоҳнинг зикрида бўлсинлар, истиғфор тавбаларни кўпроқ айтсинлар. Мўътадил ва толиқмайдиган ҳолатда оила хизматига ярасинлар.\nСўз сўнгида шуни айтамизки, ушбу фазилатли рамазон кунларда кундалик юмушлар, тирикчилик ишларини бироз енгиллатиб, кўпроқ ибодатларни ихлос билан қилиб олишга эътиборли бўлиш зарурдир. Чунки Рамазон мағфират ойи ҳамдир. Абу Ҳурайрадан қилган ривоятда Пайғамбаримиз саллаллоҳу алайҳи ва саллам мана бундай деган эканлар: “Кимки Рамазон рўзасини иймону ихлос билан тутса, ўтган жами гуноҳлари мағфират қилинади”. Имом Аҳмад ва сунан соҳиблари (Термизий, Абу Довуд, Насоий ва ибн Можа)\nбилим юрти мударрисаси Н. Ғофурова


Аҳоли турмуш даражаси статистикаси Услубий кўрсатмалар ва намунавий мисолларни ечиш\nDownload 189.55 Kb.\nHajmi 189.55 Kb.\nАҳоли турмуш даражаси статистикаси\nУслубий кўрсатмалар ва намунавий мисолларни ечиш\nАҳоли турмуш даражаси ижтимоий-иқтисодий тушунча бўлиб, у кишиларнинг моддий ва маънавий-маърифий эҳтиёжининг қондирилиши ҳамда турмуш шароитининг яхшиланиш даражасини ифодалайди.\nАҳоли турмуш даражасини ўрганишда ўқувчи қуйидаги кўрсаткичларни аниқлай олиши зарур:\n-аҳолининг жон бошига тўғри келадиган даромадлари ва ҳаражатлари, уларнинг таркибини;\n-номинал ва реал даромад динамикасини;\n-иҳтиёрдаги реал даромад динамикасини;\n-товар ва хизматлар истеъмоли даражасини;\n-даромадлар табақалашуви кўрсаткичларини;\nI. Аҳоли жон бошига тўғри келадиган ўртача йиллик даромад қуйидагича аниқланади:\nбу ерда: - аҳоли жон бошига тўғри келадиган ўртача даромад (ёки аҳоли турмуш даражаси коэффициенти);\nРD – жами даромад, сўм;\n- аҳолининг ўртача йиллик сони, киши.\nАҳолининг турмуш даражаси ўсиши учун PDнинг ўсиш суръати аҳоли сонининг ўсиш суръатидан тезроқ бўлиши керак. Буни аниқлаш учун турмуш даражаси индексини ҳисоблаш зарур.\nбу ерда: - аҳоли турмуш даражаси индекси;\n- мос равишда жорий ва базис даврларида аҳоли турмуш даражаси коэффициентлари.\nАгар > 1 бўлса иқтисодий ўсиш содир бўлади, яъни аҳоли турмуш даражаси ошган. Агар < 1 бўлса аксича. = 1 бўлса аҳоли турмуш даражаси ўзгармаган бўлади.\nАҳоли даромадлари таркиби ва таркибининг силижиши қуйидаги кўрсаткичлар орқали тавсифланади:\nАҳоли даромадлари ва ҳаражатлари таркиби салмоғи,\nбу ерда: , – даромадлар ва ҳаражатлар салмоғи;\n2) Таркибий силжишларни баҳоловчи кўрсаткичлар:\nа) мутлоқ таркибий силжишлар чизиқли коэффициенти,\nb) мутлоқ таркиби силжишлар ўртача квадратик коэффициенти,\nс) нисбий таркибий силжишлар ўртача квадратик коэффициенти,\nd) К.Гатаев коэффициенти, ;\nе) Салаи коэффициенти, .\nбу ерда: - даврлар ёки ҳудудлар бўйича даромад(харажат) турлари бўйича салмоқ; n – даромад (ҳаражат) турлари сони, яъни таркибини ташкил қилувчи элементлар сони.\nII. Номинал даромад – бу бевосита ходим меҳнатининг миқдорига ва сифатига қараб тўланадиган ҳақ бўлиб, у пул шаклида жами даромадни ўз ичига олади. Номинал даромад қуйидагича ҳисобланади:\nND = MBOD + МКD,\nбу ерда: МBОD – меҳнат билан олинган даромад;\nМКD – мулкдан келган даромад.\nРеал даромад - жами пул даромадларидан турли тўловлар (солиқлар, ижтимоий суғурта тўловлари) чегириб ташлангандан кейин қолган қисми – соф пул даромадларини баҳо индексиги бўлиш ёрдамида аниқланилади:\nбу ерда: ТТ- трансферт тўловлари эвазига тушган даромадлар;\nST – солиқлар ва турли тўловлар;\n- баҳонинг умумий индекси.\nИхтиёрдаги даромад – мажбурий тўловлар ва бадаллар тўлангандан кейин қолган даромаддан иборат, яъни:\nID=RD – (МТ+B);\nбу ерда: МТ – мажбурий тўловлар; B – бадаллар.\nАҳолининг реал даромадлари динамикаси номинал даромадлар индексини баҳо индексига нисбати орқали аниқланади:\nбу ерда: - реал даромад индекси;\n- жорий йилдаги номинал даромад;\n- ўтган йилдаги номинал даромад;\n- жорий йилдаги реал даромад;\n- йиллик истеъмол баҳоси индекси.\nIII. Товар ва хизматлар истеъмоли динамикаси ҳам баҳо индексини ҳисобга олган ҳолда қуйидагича аниқланади:\nбу ерда: Iq, Iqp ва Ip – мос равишда маҳсулотларнинг физик ҳажми, умумий ҳажми ва баҳо индекслари;\n- жорий даврда истеъмол қилинган товар ва хизматларнинг базис давр баҳосидаги қиймати;\n- базис даврда истеъмол қилинган товар ва хизматларнинг жорий давр баҳосидаги қиймати.\nДаромадларнинг ўзгаришини истеъмол ҳажмига таъсирини ўрганишда эластиклик коэффициентидан фойдаланилади:\nбу ерда: - базис даврда жон бошига ўртача даромад ҳажми;\n- базис давридаги истеъмол даражаси;\n- даромаднинг ўзгариши;\n- истеъмолнинг ўзгариши.\nБу кўрсаткичлар ўртача даромаднинг жон бошига 1% ўзгарганида истеъмол даражаси қанчага ўзгарганлигини баҳолайди.\nАгар эластиклик коффициенти - манфий бўлса, у ҳолда маҳсулот сифати паст даражада эканлигини кўрсатади, яъни даромадни ортиши билан маҳсулот истеъмоли камаяди. Агар > 1 бўлса, истеъмол даромадга нисбатан тез ўсади. Агар = 1 бўлса, даромад билан истеъмол ўртасида пропорционал боғланиш бор. Агар < 1 бўлса, истеъмол даромадга нисбатан секинлик билан ўсади.\nIV. Даромадларнинг табақаланиши қуйидаги кўрсаткичлар орқали тавсифланади:\n-модал ва медианал даромад;\n-фонд коэффициенти ва табақаланишнинг децили коэффициенти;\n-Джини даромадлар коэффицинти ва Лоренц эгри чизиғи;\n-қашшоқлик даражаси, қашшоқ аҳолининг жон бошига даромади.\nУларни берилган ёпиқ оралиқлар, дициллар (10%) ва бошқа оралиқлар бўйича гуруҳланган аҳоли сонини жон бошига пул даромадлари миқдорлари бўйича тақсимлаш асосида ҳисобланади.\nФонд коэффициенти (Кf ) – бу ўнинчи ва биринчи дицил гуруҳларда ўртача даромадларнинг нисбатларига тенг:\nбу ерда: - паст даромадли 10% аҳолининг жон бошига тўғри келадиган ўртача даромади;\n- юқори даромадли 10% аҳолининг ўртача жон бошига даромади;\n- паст ва юқори даромадли 10% аҳолининг жами даромади.\nАҳоли даромадлари ва истеъмолининг дицил коэффициенти ( ) – мос кўрсаткичлар вариацион қаторлари юқори ва қуйи дициллари даражаларининг нисбати орқали ифодаланади. Дициль(DI) – вариацион қаторнинг ўнинчи қисмини кесиб ўтувчи варианти.\nбу ерда: - қуйи дицил, паст даромадли 10% аҳолининг энг катта даромади (юқори чегараси);\n- юқори дицил, юқори даромадли 10% аҳолининг энг кичик даромади (қуйи чегараси).\nҚуйи дицил қуйидагича ҳисобланади:\nбу ерда: қуйи дицилни ўз ичига олувчи оралиқнинг қуйи чегараси;\n- қуйи дицилни ўз ичига олувчи оралиқнинг катталиги;\n- қуйи дицилни ўз ичига олувчи оралиқ вазни;\n- қуйи дицилни ўз ичига олувчи оралиқдан олдинги оралиқдаги жамланган вазинлар йиғиндиси;\n- вазнлар йиғиндиси.\nЮқори дицил қуйидагича ҳисобланади:\nбу ерда: юқори дицилни ўз ичига олувчи оралиқнинг қуйи чегараси;\n- юқори дицилни ўз ичига олувчи оралиқнинг катталиги;\n- юқори дицилни ўз ичига олувчи оралиқ вазни;\n- юқори дицилни ўз ичига олувчи оралиқдан олдинги оралиқдаги жамланган вазинлар йиғиндиси.\nДаромадларни жамлаш (Джини - )коэффициенти – аҳолининг барча даромадлари йиғиндисининг алоҳида гуруҳлар орасида тақсимланишини кўрсатади ва у қуйидаги формула орқали ҳисобланади:\nбу ерда: - i- гурухдаги аҳолининг умумий аҳоли сонидаги салмоғи;\n- i-гурухдаги аҳоли даромадининг жами даромаддаги салмоғи;\nn – табақаланиши бўйича аҳоли гуруҳларининг сони;\ncumdai – даромаднинг кумулятив салмоғи.\nАгар салмоқ фоизларда ифодаланган бўлса Джини коэффициенти қуйидаги кўринишларда бўлади:\n10 фоизли тақсимот учун\nфоизли тақсимот учун\nДаромад тенг тақсимланганда Джини коэффициенти нулга интилади. Даромадлар тақсимланиши турлича бўлиб, қанчалик кўп гуруҳларга бўлинса Джини коэффициенти 1га яқинлашади.\nДаромадлар табақаланиши тенгсизлигини графикда тасвирлаш Лоренц эгри чизиғи ёрдамида амалга оширилади. Лоренц эгри чизиғи квадрат диаганалига суянган ёйдан иборат бўлади. Яъни қуйидагича:\nЛоренц эгри чизиғи\n10 Аҳоли салмоғи\nБу чизиқ ёрдамида квадратнинг пастки бурчагида ҳосил бўлган юзалар қиймати бўйича Джини коэффициентини қуйидагича ҳисоблаш мумкин:\nV. Қашшоқлик коэффициенти – нисбий кўрсаткич бўлиб, даромад даражаси яшаш минимумидан паст бўлган аҳоли сонини мамлакат ёки ҳудуд аҳолисининг умумий сонига нисбати билан қуйидагича аниқланилади:\nбу ерда: - даромади яшаш минимумидан паст бўлган аҳоли сони;\nА – аҳолининг умумий сони.\nҚошшоқлик чуқурлиги индекси мамлакатда қашшоқлик динамикасини таҳлил қилиш учун аниқланилади, у қуйидаги формула билан ҳисобланади:\nбу ерда: N – ўрганилаётган уй хўжаликларининг умумий сони;\nn- яшаш минимумидан паст даромадли уй хўжаликлари сони;\n- i- уй хўжалиги учун яшаш минимумининг жон бошига тўғри келадиган ўртача миқдори;\n- яшаш минимумидан паст даромадли i- уй хўжалигининг жон бошига тўғри келадиган ўртача даромад.\nЮқорида келтирилган кўрсаткичларни ҳисоблаш технологиясини қуйидаги намунавий мисоллар ёрдамида кўриб чиқамиз.


УЗДЕМФУНД. UZDEMFUNDSUISSE: 2019\nИнсон калбини, Аллох билади. Хизбчи воиз Аллохми?\n"-Демократя куфурдир. Демократлар динсиздир", деган одам қўлга олинибди.\nБиронта шайҳ, тарикат ҳимоя килмаяпди.\nДемократяни йўқ қилиб ўрнига шаъриат қурамиз деганди\nCиёсий бошпанани, асос душмани бўлган тузум ҳукум сурган, Eвропaдан сўраган эди.\nМисрда ҳаёти таҳликада эди.\nҚочқинлар коммисарлига мактуб ёзгандим. "Депорт" қилинмаган эди.\nЭнди мактуб ёзмайман.\nБу гал ҳам чиқиб, менга туҳмат қилганлар сафида бўлишини ҳоҳламайман.\nДиний воизларни танқид қилиш Исломга туҳматдай боҳоланади, бу одамлар муридлари тарафидан.\nОддий намозҳон мўминлар бу масалада тамошабин бўлишади. Туйғулар билан Исломиятни қабул қилган, жамиятимиз. Mашҳур воизлар билан баҳс қилиш таҳликали дейишади. Аслида диктатуранинг тийғуларга сингиб кетган шакли.\n"- Мен сени танқид қилмоқдаман", десангиз\n"-Cен мени эмас динимизга қаршисан , кимда-ким сен билан бирга булса диндан чиққан кофирдир" деб фатво беришади. Жамиятда бундай тамға билан юриш оғир.\nАллоҳ ҳеч кимни бундай синовга дучор қилмасин.\nҚўлга олинган воиз йигит, "- демократя куфурдир, жоиз эмас деди".\nэнди ҳудди шу демократяга муҳтождир.\nУни биронта Ислом уламоси, тариқати, Исломий давлати бугун ҳимоя қилмайди.\nАллоҳ уни , мутлоқ адолат бермаса ҳам адолат учун курашиш имконини берадиган тузум, демократяга муҳтож қилмоқда. Муридларига!\nТуйғуларингиз билан ҳаракат қилманг.\nАқл билан, ҳар демократни кофир демай , ҳимоя қилинг уни.\nЗеро, Қуръоннинг "акл ишлатиш" хакида 75 оятда хукум бор.\n"-Aқлингизни ишлатмасангиз устинзга аҳлатлар ёғдирамиз" дейилган.\nАҳлатнинг эса, кўринадиганини тозаласа бўлади.\nКўринмас аҳлат ёғмасин бошингизга!\nЗудлик билан истифо килиши керак.\nТошкент шахар хокими Жахонгир Ортикхужаев кутириб кетишига сабаб, тез кунларда йукотиши кутилаётган бойликларидир.\nБир хафта олдинги радиодастуримдан кейин бошланган суриштирув хакида.Туркманистон мухолифати ва халкаро эхпертлар Эрон-Туркманистон-Узбекистон йуналишида Артел ширкатлар грухига карашли ноконуний юклар масаласида гувохлар топилганлигидир.Тошкент шахар хокими сиёсий мавкедир.Сиёсатчиларга тижорат килиши такикланган.Ортикхужаев олдин тижорат ширкатларини бошкалар номига утказиб берганини расман эълон килганди.Бугун матбуотга таркатилган матбуот анжуманида, Артел ширкатларига узи эгалик килаётганини эътироф килган. Ортикхужаев ёлгончи ва эмбарго килинган махсулотларни Эрон билан савдо-сотик килиш оркали Узбекистон давлати ва Хукуматни тахлика остига колдирмокда.Зудлик билан истифо килиши керак.Узбекистон жумхурятининг презеденти Шавкат Мирзиёев ва Тошкент шахар хокими, Узбекистонни сиёсий-иктисодий таназзулга етакламокдалар. Узбекистонни кутаётган тахликалар ва ЕИХТ га кириш окибатлари хакида сиёсий-иктисодий тахлил кулимизга келиб тушди. Дунё давлатларидаги иктисодий курсаткичларни тахлил килиш оркали молиявий рейтингларни чикариб берадиган (OECD) ташкилотига мактуб ёздик.- Агар Ўзбекистон Евросиё иттифоқига кирадиган булса вазият кандай булиши кераклики хакида савол билан мурожат килдик.Халкаро молявий курилишлар учун асосий тахлил сифатида кураладиган OECD уз тахминларини, Ўзбекистон Хукуматининг илтимосига кура тайёрлаб беришлари керак.Бунака ташкилотлар билан алокаларни тиклаш учун Хукумат бюжeтидан пул харажат килинмокда.OECD- да, ишлйдиган танишим бор.Ўзбекистон Хукуматини хафа киладиган иктисодий ижтимоий-социологик таткикотларнинг ёйинлаганлики учун OECD билан алокалар яхши эмаслиги айтилмокда.Биз, Ўзбекистонни Евросиё иттифоқи кирадиган булса, ютукларни ва зарарларини тарафсиз шаклда тахмин-тахлил киладиган тадкикот учун дустларимизга мурожат килдик.Женевада жойлашган OECD ташкилотида ишлайдиган ва Узбекистондан туриб иктисодий вазиятни кузатиб бораётган иктисодчи дустларимиздан келадиган тадкикотни кутмокдaмиз.Иккала тамон хам шу хафта охиригача тахлилларини жунатишга ваъда беришди.Кейинги видеодастур Ўзбекистоннинг Евросиё иттифоқи кушилиши билан боглик масалада булади. Бу масалаларга асосланган видеодастур 17.11.2019 йилда жонли ёйиндa.\nна ноября 17, 2019 Комментариев нет:\nBir it kelib ketdi, vatanimizga,\nQutirdi mahalliy laycha surisi\nKimga qamoq , kimgadir surgun!\nöt tushdi, yonmoqda hölu- qurisi.\nYonar Turkiston, Chin saddin oshdi,\nBosdi Petroning, alqash, putli tuzimi.\nMillionlar mardikor, qoldi zulmatda,\nTong otar, qonli shafaq yoritar kunni!\nТириклигида эъзоз этишмади\nТириклигида эъзоз этишмади. Хотира гаришлари гумроҳликдир!\nРауф Парфи ҳақидаги ЎзТвда "хотира куни" программасидан;\nўз хотираларини гапирганлардан биттасининг 2 та ҳовлиси, 4 та квартираси бор эди.\nБу хотирашунос жанобларидан бири депутат бўлиб керилиб юрган вақтларида Рауф Парфи ҳар кимнинг уйида баъзан эса кўчада ҳор зор бўлиб яшаб юрганлар.\nИккинчи хотирачи жаноби олийлари.\nУ киши эса Ёзувчилар Уюшмасининг масъул қотиби бўлиб турганларида Рауф Парфи асарлари тақиқланган, уюушмадан хайдалгани, кимларнинг салом бермай ўтиб кетганликлари чет элда яшайдиган бизларнинг ҳам қулоқимизга этиб келган эди.\nУчинчи хотирачи эса, ўша вақтда Маданият Вазири ўринбосари эди.\nХизмат машинаси "Мерседес" бўлган бу жаноб Рауф Рарпининг ёнидан катта тезликда ўтиб кетган.\nЭнди автабус билети олишга пули бўлмай то Дўрмонга қадар пиёда борган Рауф Парфини ҳақида гапирмоқда.\nРауф Парфи хотира куни ЎзТвнинг устоз қандай қилиб шафқатдан қутқарилгани айтилмоқда.\nБиз ватанга қайтгунгача билган булбулдай сайрасинлар.\nУстозлар хотираси-хаққи хурмати бизга қайтиш насиб қилсин, Илоҳим.\nҚиёматга қолмасин, ҳисоб китобимиз!\nДиктаторнинг тутунган ўғли,\nНaсли ўғри, қип-қизил ўғри?!\nЭнди тани жаллод отангни\nХоин ким-у, Ватан сотганни.\nБизда одат, ўликлар айбсиз\nТирик мазор босди хар ённи.\nМурдаларни тезроқ кўмайлик,\nЎзбек кўрсин ёруғ жахонни!\n1993-96 йиллар адолатсизлик махкуми!\nЯнги давр ёшларига!\n1988 йилдан 1992 йилгача Ўзбекистонда нисбатан эркинроқ маътбуот бор эди.\nАгар бу холат ривожланиб борганида мустақиллик учун курашганлар ва уларга қарши\nбўлганларнинг хаммаси фош қилинган бўларди афсус...\nИслом Каримовнинг "мустақилликнинг душмани" эканлики, фош бўлиши мумкинлигини билди шу сабабдан\nмаътбуот эркинликини йукотди.\nЗокир Алматов, (Ички Ишлар вазири) Алиев (МХХ раиси) билан тил бириктириб Узбекситонда "исломий террор"\nҳавфи борлигини исбот қилиш учун сохта жамоалар ташкил қилдилар.\nХалқаро майдонда узига қарши "давлат тўнтариш"ига, ҳаракат борлигини баҳона қилиб оммавий қама-қамалар, қила бошлади.\nМен Бирлик Халқ харакати асосчилардан ва Эрк партиясининг қурувчиларидан биттаси эдим.\nПартия раисининг ёрдамчиси лавозимида ишлаганман.\nПартия муҳирдори ва моддий масаллардан жавобгар шахс эдим.\nПартиямизнинг "каримов диктаторликга қараб кетаётганликига қарши қаттиқ курашиш керак", деган фикрдаги одамларнинг сафида эдим.\nПартиямизда бошқача фикрлайдиганлар ҳам бор эди.\nИслом Каримов уларни олдига чақириб мансаб бера бошлаганди.\nКаримов мени ҳам чақиртирди.\nИслом Kаримов билан булаётган учрашувимизнинг учинчиси эди.\nОлдин биз (1989-1990- 1992 й)ларда учрашган эдик.\nУнинг таклиф қилган мансабини учинчи марта ҳам рад қилдим.\nМустақилликдан кейин булиб утган ва сайловда ютиб чикиб сайланганидан кейин Ислом Каримов анча дадил бўлиб қолганди.\n-"Тирик қоламан десанг, кўзимга кўринма" деди!\n-Зотан Эрк партиясининг бу одам билан муаммолари бор эди, устига-устак, мен ҳам жанжаллашиб қолдим.\n-Партиядаги ишимдан истифо қилдим.\n-Туркияга, амакиларим олдига кетдим.\n- Бир неча ойлар улар олдида турдим.\nАмаким, (Амир Олимҳоннинг куёви)билан биргаликда Ўзбекистонга қайтиб келдим.\nАдлия Вазири билан учрашдик.\n- Вазир жаноблари (Бобир Маликов) Ислом Каримовга олдимизда телефон қилди.\n-Нима топшириқ берганини эшитмадим...\n-Қандайдир коммисия тузиб мени ўша эрга "тиқиб" қўйишни топширганини, кейинчалик билиб қолдим.\n-Кўп ўтмай Туркияга яьна қайтиб кетдим.\n-У эрда эканликимда Ўзбекистондан ҳар кун мудҳиш хабарлар олмоқда эдим.\n-Дўстларим соҳта айбловлар билан битта-битта қамалмоқда эдилар.\nЎзбекистонга қайтишга қарор бердим.\nАмакимнинг ва Туркия миллиятчи қардошларимнинг астойдил қаршилигига қарамай олдинига Бақуга келдим.\nУ эрда Ўзбекистондаги оммавий қама-қамалардан, қочаётган муҳолифатчилар бор экан.\nРаҳматлик Azarbayjon Prezenti Abulfayz Элчибейнинг топшириғига кўра Ташқи ишлар вазири Аббос Аббасовнинг Баку марказида бўш турган ҳовлиси менга берилди.\nЎзбекистонга қайтмасликим, ва шу ховлида истаганча туришим мумкинлиги айтилди.\n1993 йил бошларида Тошкентга қайтдим.\nЎша йил 27-июль куни қамоққа олинди.\n1993-1996 йилларда ИИБ эртўласи , Таштурма, Нукус турмаси, Қарши 64/49 қамоқҳоналарида сақландим.\nУч йил мабойнида бир кун бир соат ҳам ишлашга, тозалик қилдиришга.... мажбурлай олишмади.\nБуйинсунмаганимнинг оқибатида энг кўп жазо қамераларида қолганман.\n"Вор закон" билан битта камерада (ИИБ эртўласи) утирганман.\nАҳмаджон Одилов, Анвар банк Тилланазаров, Самандар Қўқонов каби "машҳур" маҳкумлар\nбилан ҳам биргаликда жазо ўтадим.\n1996 йил 1-2 июлда Ислом Каримов АҚШ презеденти Билл Клинтон билан учрашиши учун сиёсий маҳкумларни озод қилиш шарти қуйилган.\nУчта сиёсий маҳкум учун авф чиқди.\nШулардан биттаси мен эдим.\nНихоят 1996 . 4-Июн куни кайтдим.\nҚамоқдан кейин ҳам сиёсий фаъолиятимни давом эттирдим.\n1997 йил Январ ойида Ўзбекистондан ҳайдаб чиқарилдим.\nУ eрда яъна қамоққа олиндим.\nРоссияга Ҳалқаро Ташкилотларнминг босими билан мени озодликга чикарди ва Украинага чиқариб юборди.\nУкраинада волзалиданоқ орқага қайтарди.\nДўстларимнинг ёрдами билан Туркияга бордим.\nБир йилча ўтгандан кейин Туркия давлати ҳам чиқиб кетинг деб талаб қўйди.\nКочқинлар коммиссарлиги Австралия, АҚШ, Канада давлатларида квота борлигини зудлик билан кетишим мумкинлиги ҳақида ҳужжат берди.\nХалқаро Ёзувчилар парламенти ҳам бу масалани шов-шувга айлантирди.\nШвейцария сургундаги ёзувчини қутқариш лойиҳаси орқали таклифнома жўнатди.\nМен қочқинликдан кўра таклиф қилинганлик жойга боришни қабул қилдим.\n1997 йил 7 май кунидан бери Лаузанне шаҳрида оилам билан келдик ва шу eрда биргаликда яшaмоқдамиз.\nИккита ўглимиз бор.\nХонимим Қурбаной Камолни, маътбуотдан яхши танийсизлар.\nБир неча романлар муаллифи.\nна ноября 03, 2019 Комментариев нет:


Сохта салафийларнинг васила тўғрисидаги қарашларига раддия. » O'zbekiston musulmonlar idorasi Qashqadaryo viloyati vakilligi rasmiy sayti\nСохта салафийларнинг васила тўғрисидаги қарашларига раддия.\n15-07-2021, 10:09 35 Ўқиш режими + -\nШу ўринда васила қилиш восита қилиш эмаслигини, иккиси бир-биридан тубдан фарқ қилишини билиш лозим. Чунки банда қалбидан ўтказаётган нарсаларини ҳам билиб турувчи Зотга восита орқали муножот қилмайди, балки васила қилади.\n“Ким Аллоҳнинг нишонларини улуғласа, бас, албатта, бу қалбларнинг тақвосидандир”.\nЧунки қилинган амаллар қалбдаги тақвога далолат қилади. Шу маънода Аллоҳ таолодан васила қилиб сўраш восита қилишдан қуйидаги жиҳатлардан фарқ қилади:\n1. Васила-дуонинг мақбул бўлиш даражасини ошириш учун Аллоҳ таоло ҳузурида қадрли экани билинган нарсани айтиб дуо қилишдир.\n3. Восита қилишда бир тараф иккинчи тарафга у билмаган нарсани кимдир ё нимадир ёрдамида билдиришга ҳаракат қилади. Васила қилишда эса ошкора ва махфий барча нарсаларни билгувчи Зотга Унинг ҳузурида қадрли экани билинган нарсани айтиб дуо қилинади. Шунинг учун васила қилувчида ушбу тушунчалар ҳақида тўғри тасввур бўлиши лозим. Келинг энди бугунги кунда энтернет тармоқларида сохта салафийлик ғоялари билан йўғрилган Сохта салафийлар бир неча масалаларда мусулмонларни адашган, фосиқ ва ҳатто кофирга чиқаришга урунадилар. Улар жумласига васила масаласи ҳам киради. Қайд этиш, лозимки сохта салафийларнинг тавассул борасидаги қарашлари Қуръон ва суннага зид бўлиш билан юир қаторда аҳли сунна вал жамоа уламоларининг қарашларига мос келмайди. Уларнинг даъволаридан бири вафот этган шахсларни васила қилиб бўлмайди дийдилар. Уларнинг бу қарашлари хато эканлигига бу оят далил бўлади: “Эй иймон келтирганлар! Аллоҳга тақво қилинглар ва Унга васила ахтарингиз”. (Моида сураси, 35-оят).\nҚуйидаги ҳадис ва ривоятлар далил бўлади: Молик раҳматуллоҳи алайҳдан ривоят қилинади:


Болалигида мураббий томонидан нотўғри амплуада ўйнатилган, катта футболга ҳам шундай амплуада кириб келган, лекин футболчи кейинчалик ўзи учун керакли ўринни топа олган, ҳатто катта муваффақиятга эришган ҳолатлар кўп учрамайди.\nҚуйида шундай футболчиларнинг 8 нафари эсланади.\nБельгиялик футболчи, ҳозирда "Манчестер Сити" ҳимоячиси ҳисобланадиган Венсан Компани бир вақтлар "Андерлехт" ва "Гамбург" жамоаларида таянч яримҳимоячиси сифатида ўйнарди.\nВенсан Компани “Манчестер Сити”га келганида ҳам Марк Хьюз томонидан марказга қўйилганди. 2010 йилдан бошлаб эса Компани ҳимоя марказида ўйнашни бошлади ва бу жойни ўзиники қилиб олди.\nЖорий мавсумда Компани жамоа сафида 8та ўйинда иштирок этди ва улардан 7таси "шаҳарликлар"нинг қуруқ ғалабаси билан якунланди. У жароҳат туфайли майдонга тушмаган 5та ўйиннинг барчасида "Манчестер Сити" ўз дарвозасидан гол олиб чиққан.\nХусусан 26 сентябрь куни "Тоттенҳэм"дан 4та, 21 ноябрь куни эса "Ливерпуль"дан 4та.\nРобин ван Перси, “Фенербаҳче”\nТезкор, техникаси зўр, ҳужумларга ажойиб якун ясайдиган марказий ҳужумчи. Бу эътирофга голландиялик ҳужумчи Робин ван Перси жуда мос тушади.\nЛекин Арсен Венгер 2004 йилда вингер сотиб олиб, уни шундай юқори савияли марказий ҳужумчига айлантирганди.\nВан Перси бу амплуада "Арсенал" учун 100дан ортиқ голни рақиблар дарвозаларига жойлади. Совринлар учун "МЮ" сафига ўтиб кетган футболчи бу жамоада ҳам голлар уришда давом этди. Ҳозирги жамоаси "Фенербаҳче"да ҳам голлар уришда давом этмоқда.\nУ Голландия терма жамоаси сафида 2006 йилдан бери турли ўйинларда жами 67та гол урган.\nБу эса Арсен Венгернинг ўз вақтида ундаги қобилиятни сеза олгани билан боғлиқдир.\nУэльслик бу футболчи ўз фаолиятини қанот ҳимоячиси сифатида бошлаган. "Саутгемптон"да ҳам, 2007 йилдан "Тоттенҳэм"да ҳам ҳимоячи сифатида ўйнарди ва доим хатоларга йўл қўярди. У ҳимоячи сифатида майдонга тушар, олдинга чиқиб кетганида, ортга қайтишни унутиб қўярди. "Шпорлар" мухлислари орасида "Бейлнинг тавқи лаънати" ибораси пайдо бўлган (у қатнашган барча 24 учрашувда жамоа мағлаб бўлади).\nКунлардан бир куни эса ўша пайтда "Тоттенҳэм" мураббийи бўлган Ҳарри Реднапп Бэйл учун энг муносиб амплуа қанот ҳужумчиси ўрни эканини англаб етган.\nАйнан шу жойда ҳаракат қилишни бошлагач, ўша унитилмас оқшомда, ЕЧЛ ўйинида у Майконни оламга шарманда қилганди (у 0:4 ҳисобида ютқазаётган жамоа таркибида "Интер"га қарши ўйинда ҳисобни дуранггача олиб борган, у 4та голини ҳам Майконни доғда қолдириб ўтиш орқали урганди).\nЛондонликлар жамоаси Виллаш-Боаш қўли остида шуғуллана бошлагач эса, Бэйл "ўнлик" ҳужумчиси сифатида намоён бўлди. У шунингдек, Уэльс терма жамоасида ҳам марказий ҳужумчи сифатида ўйнай бошлади.\nАйни кунда, "Реал" сафида у ҳужумнинг исталган жойида ҳаракат қилмоқда.\nБастиан Швайнштайгер Англияга келгач, “МЮ” бош мураббийи уни турли жойларда ўйнатиб кўрди. Истаса ярим ҳимоячи сифатида, истаса таянч ярим ҳимоячиси сифатида, истаса плеймейкер, истаса диспетчер.\n"Бавария"даги фаолиятини ушбу футболчи қанот хавбеки сифатида бошлаганди. Лекин у бу жойдан туриб ўзини яхши томондан кўрсата олмади.\nЛуи ван Гаал "Бавария" бошқарувига келгач, Швайнштайгерни марказга қўйди. Бастиан бу ўринда ўзини кўрсатди ва дунё яна бир ижодкор ҳамда меҳнаткаш хавбекка эга бўлди.\n"Брешия"да Роберто Бажжо билан бир вақтда Андреа Пирло ҳам ўйнашни бошлади. У ҳужумчи ортида ўйнашга ихтисослашган бўлиб, бу ўрин Бажжо томонидан банд қилинганди.\nШунинг учун, футболчи ўзига орқароқдан жой топди. Бугун дунё Пирлонинг ўзига хос амплуаси ҳақида билади. Бу амплуанинг номи плеймейкер-таянч ярим ҳимоячиси ҳам эмас, хавбек бўлиб хавбек ҳам эмас, шунчаки Пирлонинг амплуаси.\nАрсен Венгернинг яна бир оқилона танлови. Ёш Анри "Арсенал"га келишдан олдин қанот футболчиси бўлган. Бу талантнинг янада ёрқин футбол намойиш этиши учун мураббий унга марказда ўйнашни маслаҳат қилган.\nВа шу тариқа Тьерри Анри пайдо бўлган. У учинчи минг йиллик бошидаги энг кучли ҳужумчилардан бирига айланди. У қанотда ҳаракатланиш хусусиятларини ҳам сақлаб қолди. Лекин Анри марказда ҳамиша ҳимоячилар учун қўрқинчли кўринарди.\n"Яхши ҳужумчи эди". Бу таъриф 1997 йилгача бўлган Пол Скоулз ҳақида. "Аъло даражадаги ярим ҳимоячи". Бу 1997 йилдан кейинги Пол Скоулз ҳақида.\n1997 йилда Рой Кин жароҳат олгач, Сэр Алекс Фергюсон Скоулзни марказий ҳужумчи амплуасидан Киннинг ўрнига қайтаради. "Малла шаҳзода" эса шу жой учун туғилганини кўрсатиб қўяди. Унинг жарима майдони ташқарисидан кучли зарбалар йўллаб, рақиблар дарвозабонларини доғда қолдириши ҳам, шерикларини заргарона паслар билан таъминлашлари ҳам шу нуқтадан амалга ошади.\nФранц Беккенбауэр ўз вақтида футболчи бўлгани ҳақида эшитганлар уни ҳимоя қўрғони бўлганини эътироф этишади. Аммо у 1964 йилда "Бавария"нинг ҳужумкор ярим ҳимоячиларидан бири эди.\nКўп ўтмасдан ўзини либеро сифатида синаб кўрган футболчи фаолияти охиригача шу амплуада қолди. Лекин у ҳамиша ҳужумларга қўшилиб турган, унинг тажрибаси бунга имкон берарди.


ИнтерФУТБОЛ :: ЖАҲОННИНГ ЭНГ САМАРАДОР ҲУЖУМЧИСИ\nЖАҲОННИНГ ЭНГ САМАРАДОР ҲУЖУМЧИСИ\nБАҒДОД БУНЕДЖАҚНИНГ АЖОЙИБ ФАОЛИЯТИ. ОЧЛ гуруқ босқичи 4-туридан ўрин олган «Ал-Садд» - «Пахтакор» учрашуви тугашига атиги 5 дақиқа қолган паллада Шерзод Аъзамов хатосидан унумли фойдаланиб, «шерлар»ни ортга қуруқ қайтариб юборган қужумчи - Бағдод Бунеджақ қақида нималарни биласиз? Энг асосий маълумот шуки, «Ал-Садд»нинг жазоирлик тўпурари 2018 йили жақон миқёсида энг самарадор футболчи бўлди. Қа, дунё футболининг бош голеадори айни пайт Қатарда тўп сурмоқда ва заргарона узатмалар устаси Хавининг қаракатларига якуний жило бағишламоқда кўп қолларда. Тўғри, «Ал-Садд» ва «Пахтакор» ўртасидаги 2та ўйинда бош ролни каталониялик маэстронинг ўзи бажарди (жарима нуқтасидан 3та гол!), аммо айнан Бунеджақ энг муқим лақзада Санжар Қувватов дарвозасини нишонга олмаганида, қатарликлар бу учрашувларни ўз қисобларига ёзиб қўёлмасдилар асло...\n«Барселона»нинг собиқ ярим қимоячиси ва тирик афсонаси - Хави ёзда бутсаларини михга илади. У бу қақда ўтган йилнинг декабрь ойидаёқ якуний тўхтамга келганди: «Нафақага чиқиш фурсати яқинлашмоқда. Ёзда футболчилик фаолиятимга нуқта қўяман - бунга 99 фоиз аминман. Хуллас, қандайдир мўъжиза рўй бермаса, шундай бўлади». Қозирча Хави майдонда ва айнан шу ой бошида Қатардаги фаолиятида илк марта мамлакат чемпиони бўлди. Айтиш жоиз, ўз тарихида 14-марта тахтга кўтарилган «Ал-Садд» мавсум-2012|2013дан буён маррани 1-ўринда босишни уддасидан чиқолмаётганди. Қисқаси, Хави тез орада, яъни жорий мавсум якунида катта футбол билан хайрлашади ва мураббийлик ишини бошлайди. Майдонда эса унинг ўрнини испаниялик яна бир номдор футболчи - Габи эгалласа, ажабмас. Қарқалай, қатарликлар «Атлетико»нинг собиқ ярим қимоячисига катта умид боғлашмоқда. Маълумот учун, Габи ва «Ал-Садд» ўртасидаги шартнома 3 йилга мўлжалланган бўлиб, испаниялик футболчи бу муддатда жами 19 миллион евро миқдорида маош олади.\nЭнди бевосита мақола қақрамони қақида гаплашсак бўлади. Зеро, Хави ва Габи асосан «Ал-Садд»га нисбатан эътибор, қизиқишни оширишга хизмат қилаётганлари ўз-ўзидан тушунарли, майдонда эса бош ролда бошқа йигит гавдаланмоқда - айнан Бунеджақ. Диққат қилинг, жазоирлик қужумчи Қатар чемпионатининг якунланган мавсуми 1та ўйинида ўртача қисобда деярли 2та (!)дан гол урди. 22та ўйинда 39та гол! Бундай юқори мақсулдорлик, ақл бовар қилмас статистикани қандай изоқлаш мумкин? Яна ким бу қадар сермақсул ўйнаётгани билан мақтана олади?\nХўш, Бағдод Бунеджақ ким? У қақда нималарни билиш керак? 27 ёшли қужумчи фаолиятини ўз мамлакати - Жазоирда бошлади. Аниқроқ айтсак, аввалига «Оран» клубида ўйнади, кейин «Ал-Хараш» сафига қўшилди. Бағдод шундан сўнг қўшни Тунисга йўл олиб, мамлакатнинг энг сара клубларидан бири «Этуал дю Сақал» билан шартнома тузди. Қужумчининг бу сафари ғоят самарали чиқди. У мамлакат кубогини 3 бора боши узра баланд кўтаришдан ташқари, АФК кубоги (Африкада Европа Лигаси мақоми билан тенг турнир)да ғолиблик нашидасини сурди. Лекин Бунеджақ айнан «Ал-Садд»да чинакамига «очилди». Қужумчи Қатар клуби сафига 2015 йили қўшилганди. Эътиборли томони, Доха жамоаси жазоирлик тўпурар трансфери учун атиги 3,5 миллион евро тўлади, холос. Тўғри, Германиянинг transfermarkt.de портали маълумотларига қарасак, Бунеджақнинг бақоси қали қам шунча, гарчи унинг шахсий статистикаси кескин яхшиланган бўлсада. Натижаларга эътибор қаратинг: Бағдод Қатар Юлдузлар лигасида 3 марта энг яхши тўпурарга аталган соврин соқибига айланди. Дейлик, якунланган мавсум пойгада энг яқин таъқибчиси - жамоадоши Акром Афифдан нақ 13та голга ўзиб кетди.\nБунеджақ 2018 йили яна бир муқим ва салмоқли индивидуал натижага эришди. Буниси қам тўпурарликка боғлиқ, албатта. Бағдод йил давомида жами 40та ўйинда қатнашиб, уларда 59та гол (!) урди. Хуллас, Осиёда тўп сураётган қужумчи бу борада қаттоки, Лионель Месси (51та гол) ва Криштиану Роналду - (49та гол)ни қам ортда қолдирди. Шу тариқа Бунеджақни жақонда 2018 йилнинг энг сермақсул футболчиси сифатида тан олишди. Жазоир футболи вакили айниқса, «Ал-Садд»нинг мақаллий чемпионат доирасида «Ал-Араби»га қарши кечган учрашувида бошқача яйради. У 10:1 қисобида якунланган бу ўйинда рақиб дарвозасини нақ 7 бора нишонга олганди: «хет-рик» } «покер» ёхуд «флэш» } «дубль»...\nБунеджақ айнан 2018 йил якунларига кўра, Жазоирнинг энг яхши футболчиси мақомини қам олди. У бунга қадар махсус сўровда бирор марта лоақал кучли учликка қам кирган эмасди. Гап шундаки, Бағдод ўтган йили ниқоят, Жазоир термасида қам ўзини кўрсата бошлади, хусусан, жамоа етакчиси Риёд Мақрез билан ажойиб боғлам қосил қилди. «Сақро тулкилари» асосан шу жуфтликнинг самарали ўйинлари эвазига Африка Миллатлар кубоги финал босқичи йўлланмасини қўлга киритишди. Маълумот учун қўшимча қилиш керак, Африка чемпионати бу йил ёзда ўтказилади ва жазоирликлар унинг гуруқ раундида Сенегал, Кения ва Танзания термаларига қарши майдонга тушишади.\nБунеджақ гарчи 27 ёшда бўлсада, ўз олдига ўта жиддий вазифалар қўйганини яшираётгани йўқ. «Асосий мақсадим - бу еврофутбол. Салоқиятимни айнан «қўқна қитъа» футболида синаб кўриш асносида ўзимни бошқалар билан таққослаб кўришни истайман. Олдимда яна бир муқим вазифа бор - Қатарда ўтказиладиган ЖЧ-2022да Жазоир миллий жамоаси шарафини қимоя қилиш. Қозиргача жақон чемпионатида иштирок этиш имкониятига эга бўлганим йўқ. Умуман, мундиал қар қандай футболчи учун олий орзу бўлса керак», - дейди Бунеджақ режалари қақида. Қужумчининг қўшимча қилишича, у ёзда Европа клублари таклифларини атрофлича кўриб чиқишга тайёр. Аслида Бунеджақ қишдаёқ «Ал-Садд» билан хайрлашиб, «кўқна қитъа»га юзланиши мумкин эди. Бинобарин, «Марсель», «Лестер» ва «Лидс» каби клублар йилнинг энг мақсулдор футболчисига жиддий қизиқиш билан қаради. Бироқ қатарликлар рухсат беришмадими ёки бошқа сабаби борми, қар қолда, футболчи кутилмаганда, «Ал-Садд» билан тузган шартномаси муддатини 2024 йилгача узайтирди. Вақоланки, Доха жамоаси трансферга рози бўлганида, голеадор қужумчиси ортидан камида 10 миллион евро оларди. Яна бир норасмий маълумот, яъни оддий гап-сўзларга биноан, келишувнинг амалга ошмай қолиши моддий манфаатдорликка бориб тақалади. Айтишларича, Бунеджақга хусусан, Англия жамоалари таклиф этган маош миқдори мутлақо маъқул келмаган. Зеро, у Қатарда ўша Хави ва Габи қатори жуда кўп пул топяпти.\nБаҒдод Бунеджақнинг ютуҚлари\n«Этуал дю Сақал»да\n- Тунис кубоги эгаси (3 марта): 2011|2012, 2013|2014, 2014|2015\n- АФК кубоги ғолиби: 2015\n- Қатар кубоги соқиби: 2017\n- Шайх Яссим кубоги соқиби: 2017\n- Қатар чемпиони: 2018|2019\n- АФК рамзий терма жамоаси аъзоси: 2015\n- Африка рамзий терма жамоаси аъзоси: 2018\n- Жазоирнинг энг яхши футболчиси: 2018\n- Тунис чемпионатининг энг яхши тўпурари: 2013|2014\n- АФК кубогининг энг яхши тўпурари: 2015\n- Қатар чемпионатининг энг яхши тўпурари (3 марта): 2016|2017, 2017|2018, 2018|2019\n- ОЧЛнинг энг яхши тўпурари: 2017|2018\n- Жақон футболининг энг яхши тўпурари: 2018


Президент Ҳиротдаги Алишер Навоий мақбарасини тиклаш лойиҳасини кўрди - UzNews.uz\n1 июня, 08:42 265 0\nПрезидент Ҳиротдаги Алишер Навоий мақбарасини тиклаш лойиҳасини кўрди\nШавкат Мирзиёев шаҳар инфратузилмаси ҳамда Алишер Навоий мақбарасини таъмирлаш ва тиклаш бўйича тақдимот билан танишди.\nПрезидент Матбуот хизмати хабарига кўра, тақдимотда давлат раҳбарига Чирчиқ дарёси бўйида турли инфратузилма объектлари қурилиши лойиҳаси тақдим этилди. Унга кўра, дарё ўзани қисқартирилиб, қирғоқлари ободонлаштирилади. Очиладиган майдонларда эса замонавий уй-жойлар, дам олиш масканлари ва бошқа иншоотлари қурилиши кўзда тутилган.\nШунингдек, Тошкент халқаро аэропортидан шаҳар марказига ўтишдаги кўприк кенгайтирилади. 1967 йилда қурилган ҳозирги йўл ўтказгичнинг реконструкция қилиниши эҳтиёжи пайдо бўлган. Шу боис кўприкнинг Кичик ҳалқа йўли билан кесишган жойида айланма шаклидаги йўл ўтказгич қуриш режалаштирилган. Унинг узунлиги 650, эни 30 метр бўлиши мўлжалланган.\nБу автотранспортларнинг кўприкка чиқиши ва тушишини осонлаштириши, йўл ҳаракати хавфсизлигини таъминлаши, тирбандликни камайтиришига олиб келиши режалаштирилган.\nШавкат Мирзиёевга Миллий боғ ҳудудида барпо этилаётган Magic City маданият ва истироҳат боғининг иккинчи босқичида қилинаётган ишлар ҳақида ҳам маълумот берилди.\nЛойиҳага кўра, боғ ҳудудида сунъий кўл ташкил этилади ва унинг атрофида Ўзбекистоннинг тарихий ва диққатга сазовор масканларига бағишланган тематик шаҳарча қурилади.\nПрезидент Алишер Навоий мақбарасини таъмирлаш ва тиклаш, унинг атрофини ободонлаштириш лойиҳасига алоҳида эътибор қаратди.\nҚайд этилишича, Афғонистоннинг Ҳирот шаҳридаги Алишер Навоий мақбараси ўзбекистонлик ва афғонистонлик мутахассислар билан биргаликда ўрганилган. Ўрганишлар натижасида анъанавий меъморчилик, санъат ва безак элементларидан фойдаланган ҳолда мақбарани таъмирлаш ва тиклаш лойиҳаси ишлаб чиқилди.\nЛойиҳага кўра, мақбаранинг кириш ва қолган йўлакларига Ҳазрат Навоийнинг ҳикматли сузлари битилган китоб кўринишидаги белгилар қўйилади ҳамда декоратив ўтиргичлар ўрнатилади.\n16 июня, 09:09 739 0\n15 Июня, Вторник 220 0\n26 Мая, Среда 5906 0\n29 Мая, Суббота 5464 0\n19 Мая, Среда 5251 1


Қозоғистон талабалари бир ойлик таътилга чиқарилдилар - BBC News O'zbek\nImage caption Талабаларнинг узоқ таътили борасида расмийлар шарҳ бермаганлар\nҚозоғистонлик талабалар илк бор бир ойлик қишки таътилга чиқди. Расмийлар талабаларнинг нима учун узоқ таътилга юборилиши борасида бирор изоҳ бермаган. Парламент сайлови арафасида талабаларнинг катта шаҳарлардан узоқлаштирилиши Жанаўзендаги сўнгги қонли тўқнашувлар билан боғланмоқда.\nҚозоғистондаги Олий ўқув юртларида ўқувчи талабалар январ ойининг сўнггигача дам олади. Бу Қозоғистонда биринчи марта кузатилаётган ҳолат. Одатда талабалар учун қишки таътил кўпи билан 2 ҳафта берилади ва январ ойининг ўрталаридан олийгоҳларда ўқув жараёни бошланади.\nТалабаларнинг бу йил нима учун бир ойлик таътилга чиқиши борасида, Қозоғистон Таълим ва илм вазирлиги бирор изоҳ бермаган. Ҳатто талабаларга ҳам нима учун бир ой ўқиш бўлмаслиги борасида тушунтириш айтилмаган.\nАммо кузатувчилар талабаларнинг бир ойлик таътилга чиқиши 15 январ куни бўлиб ўтадиган парламент сайловларига бевосита боғлиқ бўлиши мумкинлигини айтмоқда.\nСайлов олди жараёнларини кузатиб, хисоботлар ёзиб бораётган "Ар. Рух. Ҳақ” жамоатчилик жамғармаси президенти Бахитжан Торегожина бу вақтгача мухолифат ва кузатувчилар томонидан сайловларда ҳукуматга қарашли партия томонидан талабаларнинг овозларини мажбуран ишлатиш ҳоллари ҳақида қайд этилган.\n"Энди ҳукумат талабаларни уйига қўйиб юборди ва мисол учун Олма ота шаҳрида уларни мажбуран сайловга олиб бормайди. Мухолифат энди талабаларни оммавий равишда мажбуран овоз беришни тасвирга олиш орқали сайловларнинг ноқонуний ўтганини исботлай олмайди. Яъни ҳукумат номига айтиладиган ортиқча танқиддан қутилди”, - дейди Бахитжан Торегожина.\n15 январ куни Қозоғистон парламенти учун муддатидан олдин бўлиб ўтадиган сайловларда иштирок этиш учун рўйхатдан ўтган 7 партия ариза топширган.\n16 декабр куни Жанаўзен шаҳридаги қўн тўкилишлардан сўнг мухолифатдаги айрим партиялар сайловларни номаълум муддатга қолдириш талаби билан чиқди.\n"Азат” умуммиллий социал демократик партияси фаолларидан Галим Агелеуов Олма ота ва Остона каби йирик шаҳарларда сайловларда бўладиган қаллобликларни оммавий ахборот воситалари орқали тарқатиш имкони кўплигини айтади.\nБирмунча эркин ва фаол бўлган талабалар бу жараёнда иштирок этиши мумкинлиги ҳукуматни хавотирга солган бўлиши мумкин. Иккинчи сабаб эса, Жанаўзендаги ҳодисаларга бевосита боғлик.\n"Иккинчи сабаб Жанаўзенга боғлиқ маълумот. Одамларни ўлдиргани ҳақидаги хабар талабаларнинг орасида тез тарқалади. Талабалар ижтимоий тармоқлар орқали аллақачон ушбу хабардан огоҳ бўлган. Агар сайловлар адолатли бўлмаса, бу норози кайфиятни уйғотиши ва ёшларнинг майдонга чиқишига сабаб бўлиши мумкин”, дейди Галим Агелеуов.\nРасмий маълумотларга кўра, Қозоғистонда 600 мингдан ошиқ талаба таҳсил олади. Талабаларнинг энг кўп қисми, яъни 200 мингга яқини Олма ота шаҳрида ўқишади.\n1986 йилги Желтўқсан (декабрь) кўтарилишида айнан талабаларнинг иштироки катта бўлган.\nАқтаудаги нефтчилар Жанаўзендаги ҳодисаларга норозилик изҳор қилишди\nҚозоғистоннинг Жанаўзен шаҳридаги тартибсизликларда 10 кишининг ҳалок бўлгани айтилмоқда


ЎзА - Ягона Ватан фарзандларимиз\n21.09.2017 18:24 Чоп этиш версияси\nЯгона Ватан фарзандларимиз\nМамлакатимизда турли миллатлар вакилларининг тинч-тотув, аҳил-иноқ ҳаёт кечириши, меҳнат қилиши, дам олиши, илм эгаллаши, истеъдоди ва салоҳиятини тўла намоён этиши учун барча имкониятлар яратилган. Президентимиз ташаббуси билан қабул қилинган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида ҳам юртимизда миллатлараро тотувликни янада мустаҳкамлашга алоҳида эътибор қаратилган.\nФарғона вилоятида турли миллат вакиллари тотув-иноқ ва ҳамжиҳатлик муҳитида яшаб, юртимиз тараққиёти ва халқимиз фаровонлиги йўлида сидқидилдан меҳнат қилмоқда. Уларнинг ўз она тилида билим олиши, миллий санъати ва анъаналарини давом эттириши учун барча шароит яратилган. Вилоятда бугунги кунда 7 миллий маданий марказ фаолият кўрсатмоқда. "Ўзбекистон – умумий уйимиз", "Шу азиз Ватан – барчамизники!", "Ягона ва аҳил оилада" мавзуларида дўстлик фестиваллари, ижодий танловлар, фото ва бадиий кўргазмалар ўтказилмоқда.\n– Гўзал ва бетакрор Ўзбекистоннинг рус миллатига мансуб бахтли фарзандиман, – дейди Фарғона шаҳридаги “Гулзор” маҳалла фуқаролар йиғинида яшовчи Галина Шороких фахр билан. – Халқимиз ниҳоятда меҳмондўст, бағрикенг, кўнгли очиқ. Ана шундай меҳр-оқибатли, саховатли кишилар билан елкама-елка меҳнат қилиб, бир оиладек яшаб келаётганимга, мана, етмиш йил бўлди. Фарзанду набираларим ҳам бағрикенг инсонлар орасида, тинч ва осуда диёрда туғилиб камолга етди. Ватанимиз равнақи йўлида хизмат қилмоқда. Озод ва обод Ўзбекистонимизда барча фуқаролар учун илм олиш, ишлаш, фаровон яшашга яратилган кенг имкониятлар халқимизни янада жипслаштиради, улкан бунёдкорлик ишларига ундайди.\nДарҳақиқат, 35 йил мусиқа фанидан ёшларга сабоқ берган Галина ая ҳамиша маҳаллий аҳолининг турмуш тарзи, урф-одатларига амал қилди, маҳалла-кўй, эл-юрт олдида ҳурмат-эътибор топди. Айниқса, унинг шонли саналар, байрамлар ва ҳашарларда барчани бир дастурхон атрофида жамлаб, уларни юрт равнақи, ободлигию осойишталиги йўлида бел боғлашга чорлаб келаётгани Ватанига муҳаббатидан далолатдир.\n– Маҳалламизда 14 миллат вакиллари тинч-тотув яшаб келмоқда, – дейди "Гулзор" маҳалла фуқаролар йиғини раиси Абдували Мадорипов. – Улар ўзаро қуда-анда тутиниб, тўю томошаларни бир-бирларининг миллий урф-одатлари, анъаналарини ҳурмат қилган ҳолда ўтказишга, байрамларни биргаликда нишонлашга одатланган. 3 мингдан зиёд аҳолининг 40 фоизи ёшлардир. Шу боис ўғил-қизларни умуминсоний қадриятларга ҳурмат руҳида тарбиялаш, улар онгига миллатлараро дўстлик, бағрикенглик тушунчаларини сингдиришга алоҳида эътибор қаратамиз. Яқинда “Фидойинг бўлгаймиз сени, Ўзбекистон!” шиори остида “Биз аҳил ва иноқ оила фарзандларимиз”, “Онам ёпган ширин кулча” мавзуларида ёшлар фестивали ўтказилди. Байрамолди барча кўп қаватли уйлар йўлаклари, болалар майдончалари ҳашар йўли билан тартибга келтирилиб, ҳудуд ободонлаштирилди. Фестивалда барча миллат ва элат вакиллари фаол қатнашиб, миллий либослари, куй-қўшиқлари, урф-одат ва анъаналарини намойиш этди. Уйлар атрофидаги махсус жойларда тандирлар қурилиб момолар нон ёпди, жажжилар эса кулчаларни қўни-қўшнилар, яқинларга улашди.\nҲа, “Гулзор”да ҳар бир байрам шундай кўтаринки кайфиятда уюшқоқлик билан ўтказилади. Ёз ойларида татарларнинг “Сабантўй”, корейсларнинг “Тано” байрамлари ҳам катта тантана билан нишонланди.\nМаҳалладаги қайси оилага кириб, одамлар билан суҳбатлашманг тадбиркорлик, ҳунармандликни ривожлантириш борасида фикр юритади. Аҳроржон Умаров ва рус қизи Лариса Лагинова асос солган “Файхонтекс” оилавий корхонаси ўн бешга яқин хонадон даромади ошишига хизмат қилаётган бўлса, Ноила Акбарова ташкил этган тикувчилик тармоғи ўзбек, рус, тожик, татар, корейс, қирғиз миллати ёшларининг “устоз-шогирд” анъаналари асосида ҳунар ўрганишларига ёрдам бераётир. Атрофига ўндан зиёд маҳалла хотин-қизларини бирлаштирган мазкур тармоқда айни кунда турли халқларнинг миллий либослари тайёрланиб, харидорларга етказилмоқда. Йиғин раисининг айтишича, бирдамликда олиб борилаётган саъй-ҳаракатлар натижасида хонадонларда фаровонлик таъминланиб, жиноятчилик, ҳуқуқбузарлик, оилавий ажрим ҳолатлари барҳам топмоқда.\n– Урушнинг оловли йилларида яқинларимдан айрилиб, бу ерга келганимга ҳам ярим асрдан ортиқ вақт ўтди, – дейди маҳалла фаоли, арман миллати вакили Иззат Адиев. – Бизга бир бурда нон, иссиқ жойини берган бағрикенг Ўзбекистонда яшаб, кексалик гаштини сураётганим учун Яратганга шукроналар айтаман. Хориждаги қариндошларим билан телефон орқали гаплашиб қолсам, ёнларига кўчиб боришимни кўп сўрашади. Мен эса уларга бундай жаннатмонанд юртни, айниқса, кексаларга алоҳида ҳурмат-эҳтиром кўрсатадиган инсонларни, дастурхони ҳамиша тўкин-сочин қўни-қўшнию маҳалладошларни ташлаб кетолмаслигимни айтиб, рад этаман. Ахир булар менинг оила аъзоларимдек қадрдон бўлиб қолган-да.\nЎзбекистон барчамиз учун ягона, азиз ва муқаддас Ватан. Юртимизда истиқомат қилаётган барча миллат вакилларининг мақсади битта, у ҳам бўлса, Ватанимиз тинчлиги ва равнақига камарбаста бўлиш. Зеро, тинчлик ва аҳиллик бўлган жойда тараққиёт бўлади.


Ўзбекистон Японияни қачон ютади?\nМиллий жамоамиз сўнгги йилларда нисбатан кучли ҳисобланадиган бир қатор рақибларга қарши ўртоқлик ўйинларда майдонга тушди. Уругвай, Марокаш, Швеция, Грузия, аввалроқ Украина. Бу ўйинларда миллий жамоамиз мағлубиятга учраганидан ташқари, бошқа бир умумийлик ҳам бор – таассурот нуқтайи назаридан қаралганда, гўёки футболчиларимиз кучли рақиблар фонида ёмон кўринишмади. Ҳужумлар, комбинациялар, хавфли вазиятлар етарлича бўлди ҳам.\nҲамма футбол ўйнашни ўрганиб олди, ҳар қандай жамоага қарши тенг курашиш мумкин, деган гаплар исботландими демак? Унда нега доим Осиё етакчиларига қарши жамоамиз савияси яққол билиниб қолади? Нега мағлубиятлар шу қадар анъана тусига кирганки, бошқача натижа сенсация ўлароқ баҳоланади? Ахир Европада ҳар ким ҳар кимни ютиши мумкинлигини кўриб келяпмиз-ку...\nКелинг, жавобни куни кеча ЖЧ саралашининг Европа томонидаги икки ўйин орқали қидириб кўрамиз.\nРоссия сафарда Хорватиядан мағлубиятга учради. Ҳисоб атиги 0:1 ва учрашув тақдирини ўйин охирларидаги автогол ҳал қилди. Дуранг русларни тўғридан тўғри Қатарга олиб борарди. Хорватия кучли жамоа ва бу натижа жуда табиий. Лекин ўйиндан кейинги мунозаралар янаям каттароқ масалани ҳам ўртага олиб чиқди. Асосий эътироз, рус футболчилари Хорватияга қарши деярли кураша олишмагани, бутун жамоа бўлиб ҳимояга ётиб олингани, бир неча аниқ пасдан ортиғини бера олишмагани, умуман ўйин сифати. Бундай ўйин услуби агар натижа олиб келса, мақтанилади, аммо акси бўлса, натижага қўшиб, икки баробар танқидларга тайёр туриш кераклиги маълум.\nРоссия иккига бўлинган. Бир томон жамоа ўйини, кураш олиб борилмагани, мураббий ва футболчиларни кескин танқид остига олган. Нариги тараф эса Хорватиянинг даражаси юқори экани, сўнгги ЖЧ вице-чемпионига қарши бошқача ўйнаш бугунги Россиянинг қўлидан келмаслигини айтиб, вазиятга реал баҳо беришга уринмоқда.\nАсос ўлароқ ўша куни майдонга тушган икки жамоа футболчилари ўртасидаги фарқни келтиришди. Бир жамоа таркибида Италия, Испания ва Германия чемпионлари, Чемпионлар Лигаси ва ҳатто «Олтин тўп» соҳиби бор. Иккинчи томонда эса, энг «зўри» «Монако»да ўйнайди.\nАсосий таркибда Хорватияда ушбу лига вакиллари тушишди: Италия -3, Германия – 3, Англия, Испания, Франция, Россия, Шотландия – 1тадан. Яъни таркибнинг 9 нафари кучли бешликда тўп суради.\nРоссия сафида биргина Головин Францияда, ўз дарвозасига гол урган Кудряшов эса Туркияда. Қолганлар Россия чемпионати вакиллари.\nБу ҳолатда иккинчи жамоа биринчи жамоани ютиш имкони борми ва қандай? Шунақа савол кўтарилди.\nМунозараларни кечроқ содир бўлган бошқа бир натижа кучайтириб юборди. Сербия сафарда Португалия устидан 2:1 ҳисобида ғалаба қозониб, ЖЧ йўлланмасини қўлга киритди. Бу жамоалар таркибида ҳам фарқ катта, тўғрими? Бирида ЕЧЛ, Испания, Англия, Италия чемпионлари ва ҳатто «Олтин тўп» соҳиби тўп сурса, иккинчисида энг машҳури Душан Тадич. Португаллар ўз майдонида тўп суряпти ва дуранг қониқтиради. Сербия ғалаба қозонди. Бўлар экан-ку? Нега руслар шундай қила олишмади? Ҳар ким ҳар кимни ютиши мумкинми футболда? Яна саволни қайтарамиз.\nБиласизми, бу икки ўйинни бу контекстда солиштириш нотўғри. Бир қараганда кўринмас, лекин ҳал қилувчи фарқ бор бу ерда.\nҲа, худди Хорватия Россиядан кучли бўлганидек, Португалия ҳам Сербиядан кучли. Бир қараганда таркибларда бу яққол билинади. Аммо келинг, бу сафар ҳам юқоридаги усулда, номларга қарамасдан таҳлил қиламиз.\nПортугалия терма жамоасида: Англия чемпионатидан – 6та, Франциядан 4та, Италиядан 1та.\nСербияда Франциядан 3, Италиядан 4, Германиядан 2, Испания, Нидерландиядан 1тадан.\nҚизиғ-а, бир жамоанинг устунлиги энди у қадар яққол эмас. Португалияда кучли бешликдан 11 футболчи, Сербияда 10. Агар бу рақамлар ортидаги номларни эътиборга олмасак, мутлақо тенг кучли ёки анча бир-бирига яқин бўлган савиядаги икки рақибни кўрамиз. Тўғрими?\nЯъни бу ерда бир жамоа иккинчисидан таркиб сифати борасида яққол устун бўлиши мумкин, лекин доимо иккинчи жамоада ҳам ғалаба қозониш имконияти бўлади. Чунки нариги жамоа таркибидаги футболчилар ҳам айни лигаларда тўп суради, умумий юкламалар, кўникмалар бир хил даражада. Худди баъзида «Кристал Пэлас» «Манчестер Сити»ни ютиши мумкин бўлгани каби. Бу ерда манчестерликлар яққол бир бош устун, лекин «Кристал Пэлас» ҳам бир йилда ўшанча миқдорда, юкламаси юқори бўлган темпда майдонга тушади, мана шу даражадаги курашга кўникма ҳосил қилган бўлади.\nШунинг учун ҳам Сербия Португалия билан ўйинда ғалаба учун ўйнай олади, бунга эришади ҳам. Аммо Россия Хорватия билан бу тарзда очиқ кураша олмайди. Мураббийда унақа имконият ҳам йўқ. Россия Премьер лигасидагина ўзини кўрсатган, ўша чемпионат темпида йил давомида ўйнаб юрган футболчи кучли бешликнинг доимий иштирокчиси бўлган футболчилар билан тенг бўла олмайди. Жуда қийин.\nЎзбекистон миллий жамоаси Грузия ёки Швеция билан бир қараганда тенг ўйнаётгандек кўриниши мумкин, бу ёки ҳалиги вазиятда бошқачароқ ҳаракат қилса, гол уриб, ютиши мумкиндек тасаввур уйғотиши мумкин. Аммо гап натижа кўрсатиш, ғалаба қозониш ҳақида кетганда, умуман бошқача қаршиликка, юкламага дуч келади.\nГрузия таркибида кеча майдонга тушган футболчилардан 8 нафари Польша, Россия, Португалия, Украина, Туркия ва Дания чемпионатларида тўп суради. Бизда Шомуродовдан ташқари, араб давлатларида легионер бўлган футболчилар, Корея чемпионати вакили ва қолганлар Суперлигадан. Бу Грузия, агар солиштирув Япония ёки Корея билан бўлса, вазият янада оғирроқ кўриниш олади.\nЎзбекистон миллий жамоаси бош мураббийи Сречко Катанец. Фото: ЎФА\nТан олиш керакки, йил давомида паст темп ва юкламалар остида ўйнаш кўникмасига эга бўлган футболчилар бир босқич юқорироқ юкламани кўтара олмайди. Бунга ўрганмаган. Фақат миллий жамоа машғулотларида ёки йиғинларида футболчиларнинг бу борадаги муаммосини ечиш имконсиз.\nКорея терма жамоаси мураббийи йиғинларда нима қилади? Шунчаки, Ўзбекистон билан ўйнаш тактикасини ишлаб чиқиб, Сон Хин Мин ва унинг шерикларига тушунтириб беради. Сон Хин Мин мураббий кўрсатмаларини бемалол бажаради, чунки у АПЛда қарши келадиган ҳимоячилар босими Ҳошимов ёки Сайфиевникидан юқори. У йил давомида кўрсатган ўйинини яна бир ўйинда кўрсатади, етарли.\nЎзбекистон терма жамоаси мураббийи нима қилади? Хўп, керакли тактикани ишлаб чиқди ҳам дейлик. Аммо бу вазифаларни майдонда бажаришга келганда, муаммо пайдо бўлади. Чунки, ўзбек футболчилари йил давомида қарши келган босимдан каттароқ темпда ўйнашлари керак. Уларда бундай кўникма йўқ. Йилда 3-4 марта юқорироқ, одатдагидан бошқачароқ юклама асосида яхши ўйнашнинг назарий томондан ҳам имконияти кам. Натижада нафақат мураббий кўрсатмалари ва тактикалари ишдан чиқади, балки рақибга муносиб қаршилик қилиш, ўзи билган футболини ўйнаш имкони ҳам йўқолади.\nКеча «Коммент шоу» дастурида меҳмон бўлган Валерий Карпин Хорватия билан ўйинда футболчилар ҳимоядан ҳужумга чиқиш устида қандай тайёргарлик кўрганини айтиб берди. Аммо ўйин пайтида руслар фақат тўпни узоққа тепиб юбориш билан шуғулланишди, кетма-кет 3 мартадан кўп аниқ пас кузатилмади. Нега шундай бўлди? Албатта, руслар Хорватия футболчилари йил давомида ўрганиб қолган ва бу ўйинда ҳам таклиф қилган юкламага на руҳан, на жисмонан тайёр эди.\nБундай муаммонинг ечими қийин масала. Япония ёки Кореяга қарши муносиб ўйнай олиши ва муҳими, натижага эришиши учун футболчиларимиз улар ўрганиб қолган ва таклиф қиладиган темпда ўйнаш кўникмасини ҳосил қилишлари керак. Ана ўшандагина, мураббийнинг схема ва тактикалари ишлашни бошлайди.\nБундай кўникма яратиш ҳозирча, ҳатто яқин ўн йилликда ҳам Ўзбекистон Суперлигасида имконсиз. Ягона йўл, футболчиларимизнинг ўша бир бош юқори бўлган лигаларга ўтишлари, у ерлар ўша зарур юкламаларга мослашишлари бўлиб қолмоқда.\nФутболчиларимизни ерга урмаган ҳолда айтаман: бир яхши пойгачи «Феррари» билан Шумахерни баъзида ортда қолдириши мумкин. Лекин Шумахер «Жигули»да «Феррари»даги ёмон пойгачини юта олмайди.


Нархларнинг сунъий кўтарилиши қайд этилмайди. » Конимех туман хокимлиги\nНархларнинг сунъий кўтарилиши қайд этилмайди.\nБозорларидаги нархлар, туман рахбари бошчилигида мутасаддилар томонидан узлуксиз равишда назорат этилмоқда. Нархларнинг сунъий кўтарилиши қайд этилмади. Махсулотларга бўлган эхтиёжда ҳам сезиларли ўзгаришлар йўқ.\nКонимех тумани Дехқон бозоридаги нархлар, шахсан тумани ҳокими М.Эгамқулов ва туман ДСИ томонидан назорат қилиб борилмоқда. Бир нечта масъуллардан иборат ишчи гурух тузилган бўлиб, узлуксиз равишда нархларнинг сунъий оширилишини олдини олиш ишлари амалга оширилган ва айни дамда бозорларимиздаги вазият барқарор. Қолаверса туман раҳбари бевосита жараёнга бошчилик қилиб, аҳолига сотилаётган махсулотлар нархларини бирма-бир кузатиб бораётгани ҳам кўпчиликка маълум. Бугун Олий Мажлис қонунчилик палатаси депутати Ақшагул Тулегенова, туман ҳокими ўринбосари А.Расулов, туман ҳокимлиги масъуллари, ИИБ ҳамда солиқ инспексияси ходимлари иштирокида, нархларни назорат қилиш ишлари давом этмоқда.\nБозоримизда Фермерларимиз томонидан арзонлаштирилган қишлоқ хўжалиги ва гўшт маҳсулотлари сотуви ташкил этилган бўлиб, 1 килограмм гўшт нархи 45.000 сўм ва етарлича махсулот етказиб бериш қуввати бор, 1 килограмм махаллий картошка 3300 сўмдан, янада тўғрироқ айтганда - 3 килограмми 10.000 сўмдан сотилмоқда. Ўсимлик ёғи нархлари борасида ҳам ҳеч қандай ўзгаришлар йўқ. Ун маҳсулотлари белгиланган тартибдаги нархларида, туманимиз махаллаларига етказиб берилмоқда.\nБозордаги тадбиркорларнинг бир нечтаси билан яқиндан мулоқот олиб борилганида, махсулотлар нархлари ўз ҳолида эканлиги, нархларни кўтаришга сабаблари ҳам бундай мақсадлари ҳам йўқлигини таъкидлаб ўтишди. Нархлар борасида бозорнинг ҳар бир ҳудуди бўйлаб кўздан кечириш ишлари ўтказилиб, барча жойларда барқарор нархларда савдо-сотиқ ишлари амалга оширилаётганини маълум қиламиз. Бозоримиз ҳар доимгидек фаолият тарзида.\nБундан ташқари туман "Дехқон бозори” М.Ч.Ж. директори Улуғбек Саитовнинг таъкидлашича, бозоримиздаги захира омборларида маҳсулотлар етарлича миқдорда мавжуд ва маҳсулот етказиб бериш қуввати борасида бугунда ҳам келгусида ҳам ҳеч бир муаммо кузатилмайди. Бозор ҳар доимгидек фаолиятида давом этмоқда.\nТуманимиз аҳолисидан ахборот қабул қилишда адашмасликларини, ахборотнинг асосли эканини текшириб кўришни ва ижтимоий тармоқлардаги айрим "ахборот тарқатувчи”ларнинг шахсий салоҳиятини ҳам инобатга олишларини сўраб қоламиз.\n» ТАШКИЛОТ ВА МУАССАСАЛАРДА ДЕЗИНФЕКЦИЯЛАШ ИШЛАРИ ОЛИБ БОРИЛМОҚДА.\n» КОНИМЕХ ТУМАНИ ҲОКИМЛИГИНИНГ БАЁНОТИ\n» Конимех тумани ҳокимлигида жисмоний ва юридик шахсларнинг мурожаатлари билан ишлаш борасида жорий йил давомида амалга оширилган ишлар юзасидан таҳлилий ахборотнома\n» Туман ҳокими ва унинг ўринбосарлари томонидан фуқароларни қабул қилиш жадвали\n» Туман ҳокимининг 2018 йил 31 июлдаги Қ-520-сонли қарори\nҲозир сайтда: 3 фойдаланувчи


Ўзбекистон. Геосиёсий манфаатларнинг қисқача таҳлили | Azon.uz - Ахборот-таҳлилий портал\nЎзбекистон. Геосиёсий манфаатларнинг қисқача таҳлили\n19:00 13.03.2018 1641\n1. Ўзбекистоннинг аҳолиси 32 миллион кишидан ортди. Ўзбеклар сони бутун дунёда 50-60 миллион кишига етади.\n2. Ўзбекистон Марказий Осиё минтақасидаги бешта давлат ўртасида жойлашган юрт бўлиб, Қозоғистон, Қирғизистон, Тожикистон, Туркманистон ва Афғонистон билан чегарадошдир. Ушбу давлатларда ўзбеклар сон жиҳатдан иккинчи ёки учинчи ўринни эгаллайдиган миллат саналади. Ушбу феномендан минтақа халқларининг бахт-саодати йўлида фойдаланмоқ даркор. Бинобарин Ўзбекистон чегарадош давлатлар билан нафақат яхши қўшничилик қилишдан манфаатдор бўлиши, балки уларни минтақадаги барча масалалар бўйича ўзаро боғлайдиган воситачи сифатида чиқиши ҳам лозимдир.\n5. Юртнинг янги етакчиси – Ўзбекистон Республикаси Президенти Шавкат Миромонович Мирзиёев ҳеч шубҳа йўқки, минтақанинг машҳур сиёсий арбоблари сафидан жой олмоқда. У дунёга хўжалик бошқаришнинг ҳавосини олган, халқ орасидан чиққан бўлиб, унинг муҳаббатини қозона билган жайдари инсон, ён қўшниларни яқинлаштириш истагида ёнаётган, биродарлик муносабатларини рад этмай, аксинча, тасдиқлаётган прагматик ва ниҳоят, биргаликда иш бошлаб, муроса қилса бўладиган яхши қўшни сифатида танилмоқда.\n7. Ўзбекистон Республикасининг Қуролли Кучлари минтақада 1-ўринни, туркий дунёда Туркиядан кейин 2- ўринни, собиқ совет ҳудудида Россия ва Украинадан сўнг 3-ўринни эгаллайди, жаҳон қуролли кучлари рейтингида эса 48-қаторни сақлаб келмоқда.\nШокир ДОЛИМОВ таржимаси.


Депутат ҳар бир масалага алоҳида эътибор қаратяпти\nШу кунларда парламент қуйи палатаси депутатлари ҳудудларда бўлиб, аҳоли билан юзма-юз мулоқотлар қилмоқда. Қизғин руҳда ўтаётган учрашувларда ўз ечимини кутаётган муаммолар ўрганилиб, баъзи масалалар жойида бартараф қилинаётган бўлса, баъзилари депутатнинг назоратига олинмоқда. Хусусан, Олий Мажлис Қонунчилик палатаси депутати Ваҳобжон Муродқобиловнинг Самарқанд вилояти Нарпай туманидаги сайловчилар билан учрашуви ҳам амалий ишларга бой бўлмоқда.\nАҳоли билан бўлиб ўтган сайёр қабуллар жараёнида депутат бугунги кунда мамлакатимизда барча соҳаларда олиб борилаётган кенг кўламли ислоҳотлар, эришилган ютуқлар, хусусан, Президентимизнинг Фармон ва қарорлари юзасидан, аҳоли ва юртимиз манфаатларига хизмат қилувчи қонунлар, ҳукумат қарорларнинг ишлаб чиқилаётганлиги ва амалиётга жорий этилаётганлиги, ҳуқуқий аҳамиятга эга ушбу ҳужжатларнинг мазмун-моҳияти ва аҳамияти, шунингдек келажакда истиқболли режалар ҳақида кенг тушунтиришлар берди.\nДепутат ташаббуси билан ўтказилган сайёр қабулда фуқаро Е.Маманиязова Ўзбекистон фуқоролигини олиш ниятида эканлигини айтиб мурожаат қилди. Ушбу масала жойида ҳал этилди. Е.Маманиязовага Ўзбекистон Республикаси фуқаролик паспорти етказиб бериладиган бўлди.\nШунингдек, депутат ўрганишлар жараёнида жорий йилнинг 16 декабрь куни Президентимиз Шавкат Мирзиёев раислигида қиш мавсумига тайёргарликда йўл қўйилган камчиликларни ҳал этиш ҳамда озиқ-овқат хавфсизлигини таъминлаш масалалари бўйича ўтказилган видеоселектор йиғилишида белгилиб берилган вазифалардан келиб чиқиб, ҳудуддаги айрим жойларда газ босими ҳар хил бўлганлиги аниқланиб, мутахассислар ёрдамида бир меъёрда етказиб бериш йўлга қўйилди. Натижада газ босими паст ёки етиб бормаётган ҳудудларга газ таъминоти тикланди.\nДепутат истеъмол бозори, савдо ташкилотларидаги нарх-наво барқарорлиги, маҳсулотларнинг нархини сунъий оширилишининг олдини олиш борасида амалга оширилаётган ишлар ҳолатини ўрганиш таҳлилий ўрганмоқда.\nҲудуддаги ўрганишлар давом этмоқда.\nКўришлар сони: 496


СУРХОНДАРЁДА АМАЛИЙ СЕМИНАР БЎЛИБ ЎТДИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/СУРХОНДАРЁДА АМАЛИЙ СЕМИНАР БЎЛИБ ЎТДИ\nЎзбекистон Республикаси Президентининг 2020 йил 24 сентябрдаги «Табиий газ назорати ва ҳисобининг автоматлаштирилган тизимини жорий этиш» инвестиция лойиҳалар амалга оширишга доир қўшимча чора-тадбирлар тўғрисида»ги ПҚ-4840-сон қарори ижросини ўз вақтида сўзсиз таъминлаш мақсадида, «қизил», «сариқ» ва «яшил» ҳудудларга ажратилган шаҳар ва туманларда босқичма-босқич ўрнатилаётган электрон газ ҳисоблагичлар бўйича “Hududgaz Surxondaryo” газ таъминоти филиали томонидан жорий йилда 41950 дона 2021 йил 1 август кунига қадар 65833 дона эиктрон газ ҳисоблагичлар ўрнатиш режалаштирилган.\nЎзбекистонда замон талабларига мувофиқ газ таъминоти тизимида газдан оқилона ва хавфсиз фойдаланишнинг энг илғор технологияларни жорий этиш амалга оширилмоқда. Янги технология аҳоли хонадонларидаги мавжуд газ ҳисоблагичларни янги замонавий «ақлли» электрон газ ҳисоблагичларга алмаштиришни кўзда тутади.\nБу борада бугун “Hududgaz Surxondaryo” газ таъминоти филиали ходимлари иштирокида замонавий “ақлли” газ ҳисоблагичларни ўрнатиш ва тизим имкониятларидан самарали фойдаланиш жараёнларига бағишланган амалий семинар бўлиб ўтди. Унда “Технопарк” МЧЖ вакиллари, “Hududgaz Surxondaryo” газ таъминоти филиали мутахассислари, шаҳар ва туман газ бўлимлари инспектор ҳамда метрологлари иштирок этишди.\nЖорий йилда замонавий ҳисоблагичларни ўрнатиш тармоқ жадвали ишлаб чиқилган бўлиб, бунда биринчи навбатда электр энергиясини ҳисобга олишнинг автоматлаштирилган тизими жорий этилган аҳоли хонадонлари ҳудудларида ўрнатилиши ҳисобга олинган. Мазкур ишларни жорий этиш мақсадида вилоят ва шаҳар, туман газ таъминоти филиаллари штаблари ташкил этилиб, штабларнинг аниқ вазифалари белгилаб берилган.\nАйниқса, ҳисоблагичларни ўрнатиш жараёнларига бағишланган слайд кўринишидаги маълумотлар тадбир иштирокчиларида катта қизиқиш уйғотди.


КИТОБГА ҚАЙТАЙЛИК! - Ўзбекистон овози газетаси\nТараққиёт инсониятни ўзлигидан, қадимий қадриятларидан, мумтоз туйғуларидан узоқлаштиради, деган гапни ўқиганимда, тўғриси, бунга ишонмаган эдим. Лекин бугунги ёшларнинг асосий вақти ижтимоий тармоқларда, компьютер, телефон қуршовида ўтаётганини тан олишга мажбурмиз.\nКейинги пайтларда бир-бири билан юракдан суҳбатлашаётган, қўлига қоғоз-қалам олиб, хат ёзаётган йигит-қизларни умуман учратмадим. Суҳбатлар, мактублар асосан ижтимоий тармоқларга кўчган. Ҳатто қариндош-уруғлар ҳам ижтимоий тармоқлар орқали бир-биридан ҳол-аҳвол сўраяпти.\nБунинг натижасида бугун биз китобдан узоқлашдик. Ёшлар даврасида бирор-бир асар ҳақида баҳс-мунозара бўлаётганини кўрмайсиз. Ҳамма шов-шувли гаплар, ҳар хил мунозаралар, баҳслар аллақачон ижтимоий тармоқларда юз бермоқда.\nПрезидентимиз Ўзбекистон ёшлар иттифоқини ташкил этишга бағишланган йиғилишда биринчилардан бўлиб барчамизни ушбу хавф-хатардан огоҳ этди. Назаримда, китоб ўқимаслик, ижтимоий тармоқларга муккасидан кетиш бу — фақат ёшларнинг айби эмас, балки ота-оналарнинг, устоз-мураббийларнинг ҳам лоқайдлиги натижасидир.\nЁшлар билан суҳбатда Президентимиз «болаларимиз китобдан узоқлашиб, кўп вақтини ижтимоий тармоқларда ўтказаётгани — бу ҳам бор гап» деган фикрни айтди. Тўғриси, мамлакатимиз раҳбарининг ушбу кузатишларини ўқиб, ўзим ҳам ўйланиб қолдим. Тенгдошларимиз фан бўйича халқаро олимпиадаларда ғолиб бўлаётган, спортчи ёшларимиз дунё ареналарида Ўзбекистон байроғини юксакларга кўтараётган бир пайтда бизнинг олтиндан ҳам қиммат вақтимизни ижтимоий тармоқлар олаётганига ачинасан киши. Бу аччиқ ҳақиқатни ҳеч биримиз инкор этолмаймиз.\nЁшлар китобга, китоб ўқишга қайтиши керак. Навоийлар, Бухорийлар, Берунийлар, Фарғонийлар чиқиши учун, Ўзбекистоннинг тарихи ва бугунини дунёга кўз-кўз қилишимиз учун ҳам биз китобга қайтишимиз керак.\nҲар қандай хатони тузатиш мумкин. Вақтида олди олинган ҳар қандай муаммони бартараф этса бўлади. Шунинг учун ҳам Президентимиз бутун мамлакатимиз бўйлаб «Энг китобхон мактаб», «Энг китобхон маҳалла», «Энг китобхон оила» каби йўналишларда танловлар ўтказиш, якуний босқич ғолибларини тақдирлаш учун юртимизда ишлаб чиқарилган автомобилларни мукофот сифатида бериш кераклигига алоҳида урғу берди.\nИмкониятдан фойдаланиб, тенгдошларимни китобхонликни тарғиб этиш, китоб совға қилиш, умуман олганда, китоб ва китобхонлик масаласида баҳс-мунозарага чақирмоқчи эдим. Сиз бунга нима дейсиз?\nинститути 3-босқич талабаси.


ҚЎЛ ЖАНГИ УСТАЛАРИ КУБОК УЧУН БАХС ОЛИБ БОРДИЛАР - AUZ.UZ\nҚЎЛ ЖАНГИ УСТАЛАРИ КУБОК УЧУН БАХС ОЛИБ БОРДИЛАР\nАндижон олимпия заҳиралари коллежида қўл жанги бўйича ўсмирлар, ёшлар ва катталар ўртасидда республика кубоги учун мусобақалар бўлиб ўтди. Унда мамлакатимизнинг барча ҳудудларидан жами 930 нафар спортчи қатнашди. Иштирокчилар 47 вазн тоифасида кураш олиб бордилар. Катталар бахсида, шунингдек, ҳуқуқни муҳофаза қилувчи идоралар ходимлари куч синашдилар.\nҒолиблар бир раунддан иборат уч дақиқали жангларда аниқланди.\n- Муросасиз кечган жангларда ўсмирлар ва ёшлар ўртасида биринчи ўринни Андижон вилояти вакиллари эгалладилар, - дейди Андижон вилояти қўл жанги федерацияси ижрочи директори Рустамжон Каримов- Иккинчи ўрин Наманган вилояти вакилларига, учинчи ўрин эса, жиззаҳликларга насиб этди.\nҲуқуқни мухофаза қилувчи идоралар ходимлари бахсида биринчи ўринга республика ИИБ МООН бўлинмаси сазовор бўлди. Иккинчи ўринни ДХХ “Бургут” бўлинмаси қўл жанги усталари эгалладилар. ДХХ Чегара қўшинлари вакиллари учинчи ўринга кўтарилишди.


Qalampir.uz - Пан Ги Мун “васият”ида Сурия муаммосини ҳал қилиш кераклигини айтди\nПан Ги Мун “васият”ида Сурия муаммосини ҳал қилиш кераклигини айтди\n10:08, 15.12.2016 Олам\n2016 йил сўнггида 10 йиллик фаолиятдан сўнг Пан Ги Мун ўз лавозимини тарк этади. Унинг ўрнини Португалиянинг собиқ Бош вазири Антонио Гутерриш эгаллайди.\n14 декабрь куни БМТнинг Хавфсизлик кенгаши томонидан ташкилотда айни вақтгача Бош котиб лавозимида фаолият юритиб келган Пан Ги Муннинг истеъфога чиқиши муносабати билан йиғилиш ташкил этилди. Бу ҳақда “Interfax” агентлиги хабар бермоқда.\nКенгаш аъзолари Пан Ги Муннинг жаҳонда тинчлик ва хавфсизликни таъминлаш йўлидаги хизматлари учун унга миннатдорчилик билдирди.\nПан Ги Мун ҳам ўз навбатида ҳамкасблари фаолиятини юқори баҳолади ва Суриядаги кескин вазиятни бартараф этишга чақирди.\n“Мен ўз лавозимимни тарк этар эканман, Сурияда тўхтамаётган нотинч вазият менда ғамгинликни уйғотади. Мен яна такроран айтаман: бирлашинг ва Суриядаги тинч аҳолини ҳимоя қилинг”, дейди йиғилишда сўзга чиққан Пан Ги Мун.\nШунингдек, Пан Ги Мун кенгашнинг кучи “бирликда” эканлигини таъкидлаб ўтди. Бу фикрига исбот сифатида Сурияда кимёвий қуролларнинг йўқ қилиниши ва Ғарбий Африкада Эбола вирусини бартараф этилганлиши билан боғлиқ ҳаракатларни келтириб ўтди.\n2016 йил сўнггида 10 йиллик фаолиятдан сўнг Пан Ги Мун ўз лавозимини тарк этади. Унинг ўрнини Португалиянинг собиқ Бош вазири Антонио Гутерриш эгаллайди. Гутерриш 2021 йилга қадар БМТ бош котиби лавозимида фаолият олиб боради.\nКўрамиз, у Пан Ги Муннинг “васияти”ни қанчалик уддаларкин. Бош котиб лавозими эгаллайдиган Гутерриш Сурия муаммосини бартараф этиб, давлатлар бошини қовуштира олармикин?\nТеглар:БМТ Пан Ги Мун Антонио Гутерриш\nФранцияда Леонардо да Винчи қаламига мансуб асар топилди\n“Кимнинг виждони бўлса, сурияликларга ёрдам беради”\n17:10, 24.04.2018 2 900\nБМТ Бош котиби энг ташвишланарли сиёсий хабарни эълон қилди\n10:14, 23.04.2018 7 805\nАралашма! Британия БМТга 24 соат муҳлат берди\n16:42, 18.04.2018 8 093\nБМТ: “Уруш хавфини назорат қилувчи механизм йўқ”\n19:21, 14.04.2018 3 066\nСобиқ БМТ Бош котиби раис бўлди\n19:42, 09.04.2018 2 105\nАшаддий террорчи ташкилотлардан бири афв этишни сўрамоқда\nКим Чен Ин дунё кутган янгиликни эълон қилди\nАна бўмаса! Путин ҳам Telegram’га муносабат билдирди


Андрей Микляев: «Эртага ғалаба қозонсак, гуруҳдан чиқиш учун яхши имкониятга эга бўламиз» » Скачать музыку бесплатно новинки музыки 2016-2017\nАндрей Микляев: «Эртага ғалаба қозонсак, гуруҳдан чиқиш учун яхши имкониятга эга бўламиз»\nКомментариев: 0 Просмотров: 229 Дата: 15-03-2016, 00:50 Хабарингиз бор, эртага Осиё чемпионлар лигасининг 3-туридан ўрин олган ўйинларга старт берилади. Ўз тарихида иккинчи бор ОЧЛ гуруҳ босқичида иштирок этаётган “Локомотив” сафарда Эроннинг “Сепаҳон” клуби меҳмони бўлади.Бугун “Локомотив” футбол клуби делегацияси истиқомат қилаётган меҳмонхонада ўйинолди матбуот анжумани ташкил этилди. Унда дастлаб “темирйўлчилар” устози Андрей Микляев ҳамда ҳужумчи Темурхўжа Абдухолиқов иштирок этишди.А.Микляев: – Авваламбор бизни илиқ кутиб олишгани учун мезбон жамоа вакилларига миннатдорчилик билдираман. Шаҳрингизга кеча етиб келдик ва кечанинг ўзида машғулот ўтказдик. Эртага бўлса иккала жамоани қизиқарли ўйин кутиб турибди деб ўйлайман. Гуруҳдаги тўртта жамоада ҳам имконият бор. Эртага ғалаба қозонсак, гуруҳдан чиқиш учун янада яхши имкониятга эга бўламиз. Биз бу ерга фақат уч очкони кўзлаб ташриф буюрганмиз.Т.Абдухолиқов: – Бу йилги Осиё чемпионлар лигаси билан ҳаммани табриклайман. Бундай турнирда ҳар бир футболчи тўп суришни истайди. Мен олдин ҳам Эронда бўлганман ва бизни доим меҳмондўстлик билан кутиб олишган. Жамоамизда кайфият яхши, биз футболчилар ўйинга тайёрмиз.– “Сепаҳон” жамоаси ҳақида нима дея оласиз?А.Микляев: – Биз бу клуб ҳақида маълумотга эгамиз. Жамоанинг ўтган йил Эрон чемпиони бўлганидан хабаримиз бор. Таркибда кучли легионерлар шунингдек, яхши савиядаги маҳаллий футболчилар тўп тепишади. Олдин бизда ўйнаган Фозил Мусаев ҳам ушбу жамоада фаолият олиб боряпти. Клуб ички чемпионатда бир текис ўйин кўрсата олмаяпти, бироқ ОЧЛ умуман бошқа турнир ва ҳамма жамоа бунда бор имкониятини ишга солади.– Бу ернинг об-ҳавоси ҳақида фикрингиз? Таркибда жароҳат олган футболчилар борми?А.Микляев: – Об-ҳаво худди Тошкентдагига ўхшаш, яъни маза қилиб футбол ўйнаса бўлади. Эртага ҳеч бир жамоанинг об-ҳаводан нолишга ҳаққи йўқ. Жароҳат олганлар бор-йўқлигига келадиган бўлсак, бизда фақат бир футболчи Икром Алибоевнинг жароҳати бор, шу боис уни Тошкентда қолдириб келганмиз. - деб хабар бермоқда Stadion.uz нашри.


7 сентябрь куни Сан-Францискодаги Bill Graham Civic Auditorium аренасида Apple компаниясининг тақдимоти бўлиб ўтмоқда. Унда компания ўзининг навбатдаги смартфони – iPhone 7’ни тақдим этди, деб хабар беради kun.uz.\nЯнги iPhone тўрт хил рангда бўлади: тилларанг, пушти тилларанг, кумуш ва қора. Шунингдек, Apple Home тугмасини ҳам ишлаб чиққан.\nЯнги iPhone 7’нинг асосий хусусиятлари: 5,5 дюймли Retina HD дисплейи, 12 Мп асосий камера ва 7 Мп олд камера, сув ва чангддан ҳимоя, «Home» тугмасининг янгиланиши, стереодинамикалар, симсиз қулоқчинлар, 3,5 мм тешик йўқлиги, узоқ муддатга етувчи заряд ва iOS 10.\nШунингдек, унинг иккита камерага эга бўлиши — айни ҳақиқат! Қурилма дизайни янада ихчамлашган.\nэтди тақдим смартфонини iPhone Apple


Ироқда худкуш террор ҳужумида беш нафар Америка аскари ўлди.\n23 январ 2021, Тошкент вақти: 07:12\nЎтган кеча кундузда АҚШ етакчилигидаги коалиция кучлари Бағдод томон ҳужумни давом эттирдилар. Сўнгги саотлар давомида ахборот агентликлари эътибор қаратган ҳодиса - Ироқда бир ҳудкуш террорчининг ҳужуми натижасида америкалик беш аскарнинг нобуд бўлгани бўлди. АҚШ ҳарбийларига кўра, шанба куни бир такси ҳайдовчиси Нажаф шаҳри яқинидаги текширув пункти олдида тўхтаб, қўлини силкиб АҚШ аскарларини ёрдамга чақирган. Беш аскар ҳайдовчи олдига яқинлашганида такси портлаган. Бу Ироқ уруши бошланганидан бери амалга оширилган биринчи худкуш террорчи ҳужумидир.\n29 март куни эрта тонгда Бағдод яна кучли ҳаво ҳужумига учради: Ироқнинг ҳаво ҳужумидан мудофаа кучлари Бағдод осмонида парвоз қилаётган АҚШ учқичларини ўққа тутди. Шанба куни Ироқнинг Ахборот вазирлиги биноси ракета ҳужумига учради. Ундан бир кун олдин шаҳар бозорига ракета тушиб портлагани оқибатида тинч аҳолидан 58 киши нобуд бўлган, юзлаб одам ярадор бўлган эди. АҚШ қўшинларининг Қатардаги Бош қўмондонлиги, Бағдод бозорида ракета портлагани воқеаси ўрганиб чиқилаётганини билдирди.\nШанба куни Ироқнинг Карбало ва Насирия шаҳарлари атрофида жанглар давом этди. АҚШ ҳаво кучлари Бағдодни мудофаа қилаётган Ироқнинг Республикачилар Гвардияси қўшинлари эгаллаган позицияларни кучсизлантириш мақсадида уларга қарши ҳаво ҳужумлари уюштирди. Ироқнинг марказий минтақаларида жанг олиб бораётган АҚШнинг айрим ҳарбий қисмлари эса ҳарбий таъминот етиб келгунига қадар ҳужумларни бир оз сусайтирди.\nИроқ урушининг бориши ҳақида жума куни Пентагонда матбуот брифинги бўлиб ўтди. Унда сўзлаган АҚШ Мудофаа вазири Доналд Рамсфелд Сурия Ироққа ҳарбий ёрдам кўрсатаётгани ҳақида АҚШда разведка маълумотлари борлигини маълум қилди: “Биз ҳарбий ускуналар Суриядан Ироққа олиб ўтилаётгани ҳақидаги разведка маълумотларига эгамиз. Улар орасида тунда кўриш асбоб ускуналари ҳам бор. Бундай амалиёт коалиция кучларига бевосита тахдид солади. Биз буни душманлик ҳаракати деб биламиз. Унинг масъулияти Сурия ҳукумати зиммасига тушади”,-деди.\nЖума куни АҚШ президенти Жорж Буш, уруш режага мувофиқ бораётганини маълум қилди. Оқ уйда Фаҳрийлар ташкилотлари вакиллари билан учрашган пайтида сўзлаган нутқида АҚШ президенти Жорж Буш Ироқ уруши ҳақида гапириб: “Бутун Ироқни террор исканжасида ушлаб туришни хоҳлаган режим ҳозирда мамлакатнинг кичик қисмини назорат қилмоқда. Коалиция қўшинлари бир маромда ҳужумларни давом эттириб Бағдодга яқинлашмоқда. Биз душман кучларига қақшатқич зарба беряпмиз”,-деди.\nШанба куни Бағдодда бўлиб ўтган матбуот конференциясида Ироқнинг Ахборот вазири Муҳаммад Саид ал-Саҳҳаф: “Улар мамлакатимизни босиб олиб, Бағдод сари яқинлашмоқдалар. Улар худди бўғма илонга ўхшайдилар. Унинг узунлиги 500 километр. Биз бу илонни майда-майда қилиб ташлаймиз”,-деди.\nИроқда уруш ҳаракатлари давом этар экан, АҚШ ҳарбийлари учирган бир нечта ракета белгиланган нишонга етмай, Ироққа қўшни давлатлар ҳудудларига тушди. Масалан, Туркиянинг шарқий қисмида жойлашган Урфа вилояти ҳокими Шукру Кўчатепа шанба куни Ройтер ахборот агентлиги муҳбирига, Ўрта ер денгизидаги АҚШ ҳарбий кемасидан учирилган “Томогавк” русумидаги ракета жума куни вилоятнинг аҳоли сийрак яшайдиган қисмига тушгани, аммо портлаш юз бермаганини айтган. Ундан олдин АҚШ ҳарбийлари, ўтган якшанбада иккита ракета Туркия ҳудудига тушганини маълум қилган эдилар.\n29 март куни АҚШ ҳарбийлари тарқатган маълумотда, Ўрта ер денгизидан Ироққа отилган бир нечта қанотли ракета Саудия Арабистони ҳудудларига тушгани билдирилган. Қатарда бўлиб ўтган матбуот конференциясида АҚШ армияси генерали Виктор Ренюарт бу маълумотни тасдиқлади.


Бармоқларингизни уқалаш орқали оғриқларингиздан халос бўлинг\nсана : 31-08-2018 / Маслаҳат, Саломатлик\nДиққат билан қўлингизга қаранг. Нимани кўряпсиз? Рефлексологлар бутун бошли биофаол нуқталарни кўришади. Тадқиқотларга кўра, улар организм ва кайфиятни назорат қилиш имконини беради. Қайси бармоқлар ёрдамида нималарга эришиш мумкин?\nЎзидан ҳеч ким қўрқмаётганини кўрган босқинчи “қуённи суриб қолди” (видео)\nсана : 31-08-2018 / Видео\nБойкал орти ўлкасидаги дўконлардан бирида ғаройиб воқеа содир бўлди, деб хабар қилди Даракчи нашри.\nсана : 31-08-2018 / Ҳуқуқ\nЎзбекистон Республикаси ИИВ Жиноят қидирув бош бошқармаси Коррупция ва иқтисодий жиноятларга қарши курашиш бошқармаси тақдим этган хабарга кўра, жорий йилнинг 18 август куни Тошкент шаҳар ИИББ Жиноят қидирув бошқармаси Иқтисодий хавфсизлик ва коррупцияга қарши курашиш бўлимига "Tosh Invest”\nМодрич жуда катта фарқ билан Роналду ва Мессини ортда қолдирди\nсана : 31-08-2018 / Спорт\n«Реал» клуби ва Хорватия терма жамоаси яримҳимоячиси Лука Модрич УЕФА томонидан ўтган мавсумнинг энг яхши футболчиси деб топилди ва Роналдунинг бу борадаги 2 йиллик устунлигига барҳам берди.\nсана : 31-08-2018 / Сиёсат\n"Ўзбекистон” халқаро анжуманлар саройида давлатимиз мустақиллигининг 27 йиллигига бағишланган байрам тантанаси бўлиб ўтди.\nсана : 31-08-2018 / Сиёсат, Жамият\nЎзбекистон Республикаси Президенти Шавкат Мирзиёевнинг фармонларига мувофиқ, мустақиллигимизнинг 27 йиллиги арафасида мамлакатимизни ҳар томонлама ривожлантиришга катта ҳисса қўшган, ўз соҳаларида юқори натижаларга эришган бир гуруҳ юртдошларимиз фахрий унвонлар, орден ва медаллар билан\nсана : 31-08-2018 / Жамият\nЙўл ҳаракати хавфсизлиги кунини ўтказиш ва йўл-транспорт ҳодисалари профилактикасининг самарадорлигини ошириш чора-тадбирлари тўғрисидаги Ҳукумат қарори қабул қилинди. Бу ҳақида Адлия вазирлигининг «Ҳуқуқий ахборот» канали хабар қилмоқда.\nсана : 30-08-2018 / Жиззах янгиликлари, Фото\nЖиззахлик аёлдан эри ва куёвини ишга киритиш эвазига 590 млн сўм олган фирибгар ушланди\nсана : 30-08-2018 / Жиззах янгиликлари, Ҳуқуқ\n18 август куни Жиззах вилоятининг Дўстлик туманида яшовчи Х.Ғ. исмли аёл ИИБга мурожаат қилди, деб хабар беради ИИВ жамоатчилик ва оммавий ахборот воситалари билан алоқалар бошқармаси.